open-index/open-wikipedia-markdown huggingface dataset:
ഐ.സി. ചാക്കോ

ലഘുചിത്രം|ഐ.സി. ചാക്കോ
കേന്ദ്ര സാഹിത്യ അക്കാദമി പുരസ്കാരം നേടിയ ബഹുഭാഷാ പണ്ഡിതനായിരുന്നു **ഐ.സി. ചാക്കോ** (25 ഡിസംബർ 1875 - 27 മേയ് 1966). ഇംഗ്ളീഷ്, മലയാളം, സംസ്കൃതം, ഗ്രീക്ക്, ലാറ്റിൻ, സുറിയാനി, ഫ്രഞ്ച്, ജർമ്മൻ, തമിഴ് എന്നീ ഭാഷകൾ ചാക്കോയ്ക്ക് അറിയാമായിരുന്നു. വ്യാഖ്യാതാവ്, നിരൂപകൻ, ഗവേഷകൻ, ശാസ്ത്രജ്ഞൻ, കവി എന്നീ നിലകളിലെല്ലാം  ശ്രദ്ധേയമായ സംഭാവനകൾ നൽകി. ശാസ്ത്രവിഷയങ്ങൾ മലയാളത്തിൽ പ്രതിപാദിക്കുന്നതിനായി, സാങ്കേതിക പദങ്ങളുണ്ടാക്കുന്നതിനായി കഠിന പ്രയത്നം നടത്തി. 1932ൽ കേരളം മാസികയിൽ അദ്ദേഹമെഴുതിയ 'സാങ്കേതിക സംജ്ഞകൾ' എന്ന ലേഖന പരമ്പര ഏറെ ശ്രദ്ധിക്കപ്പെട്ടു. ഇംഗ്ളീഷിലുള്ള പല പദങ്ങളുടേയും നിഷ്പത്തി, ലാറ്റിൻ-ഗ്രീക്കു ധാതുക്കളിൽ കണ്ടെത്തി, അവയ്ക്കു സമാനമായ സംസ്കൃത ധാതുക്കളിൽ നിന്ന്, മലയാള ഭാഷാശൈലിക്ക് ഇണങ്ങുന്ന രീതിയിൽ പദങ്ങൾ സൃഷ്ടിക്കുക എന്ന മാർഗ്ഗമായിരുന്നു ചാക്കോ അവലംബിച്ചത്. ചാക്കോയുടെ ഏറ്റവും പ്രധാന രചന "പാണിനീയപ്രദ്യോതം" ആണ്. പാണിനിസൂത്രങ്ങളുടെ സമഗ്രമായ വ്യഖ്യാനമായ ഈ കൃതിക്കായിരുന്നു മലയാളത്തിലെ രണ്ടാമത്ത കേന്ദ്ര സാഹിത്യ അക്കാദമി പുരസ്കാരം ലഭിച്ചത്.
## ജീവിതരേഖ
ആലപ്പുഴ കുട്ടനാട്ടിൽ പുളിങ്കുന്നു പുന്നക്കുന്നത്ത്‌ശേരി കുടുംബത്തിലെ കോരയുടെയും അന്നയുടെയും മകനാണ്. പ്രാരംഭ വിദ്യാഭ്യാസം സംസ്കൃതത്തിലായിരുന്നു. പിന്നീട് ആലപ്പുഴ, കോട്ടയം, തിരുവനന്തപുരം യൂണിവേഴ്സിറ്റി കോളേജ് എന്നിവിടങ്ങളിൽ പഠിച്ച് ബിരുദം നേടി. ആലപ്പുഴയിൽ ഒരു മിഡിൽ സ്കൂളിൽ രണ്ടു കൊല്ലം അദ്ധ്യാപകനായിരുന്നു. 1901 ൽ സ്ക്കോളർഷിപ്പോടെ ഉപരിപഠനത്തിനായി ഇംഗ്ളണ്ടിൽ പോയി. ലണ്ടൻ സർവ്വകലാശാലയിൽ നിന്ന് ഊർജ്ജതന്ത്രത്തിലും മൈനിംഗ് എൻജിനിയറിംഗിലും ബിരുദങ്ങൾ നേടി. നാട്ടിൽ തിരികെ എത്തി, തിരുവിതാംകൂർ സർക്കാർ സർവ്വീസിൽ ഭൂഗർഭശാസ്ത്രവകുപ്പിൽ, 1908 മുതൽ തിരുവിതാംകൂർ സ്റ്റേറ്റ് ജിയോളജിസ്റ്റായും 1921 മുതൽ വ്യവസായ വകുപ്പ് ഡയറക്ടർ ആയും ജോലി നോക്കി. 1966 മെയ് 27 ന് അദ്ദേഹം അന്തരിച്ചു.

## കൃതികൾ
*ക്രിസ്തുസഹസ്രനാമം (വിഷ്ണുസഹസ്രനാമത്തിന്റെ ചുവടുപിടിച്ച് എഴുതിയത്)
*കൃഷി വിഷയങ്ങൾ. 
*പ്രകൃതി പാഠങ്ങൾ(രണ്ട് ഭാഗം)
*ജീവിതസ്മരണകൾ 
*മാർളൂയിസ് പഴയപറമ്പിൽ (ജീവചരിത്രം)
*സർതോമസ് മൂർ (ജീവചരിത്രം) 
*വാല്മീകിയുടെ ലോകത്തിൽ (ഉപന്യാസസമാഹാരം) 
*ചില ശബ്ദങ്ങളും അവയുടെ രൂഢാർത്ഥങ്ങളും 
* പാണിനീയപ്രദ്യോതം 
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം (1957)
## അവലംബം


വർഗ്ഗം:1875-ൽ ജനിച്ചവർ
വർഗ്ഗം: 1966-ൽ മരിച്ചവർ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:മേയ് 27-ന് മരിച്ചവർ

വർഗ്ഗം:കേരളീയരായ പണ്ഡിതർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ
കാട്ടുമല്ലി

തെക്കെപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **കാട്ടുമല്ലി**.. **ഞാറ, കാട്ടുജീരകം, ചിറ്റേലം** എന്നെല്ലാം പേരുകളുണ്ട്. പലവിധ സംയുക്തങ്ങളും കാട്ടുമലിയിൽ നിന്നും വേർതിരിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ഹെറാക്ലിയം
അമ്പട്ടൻ വാള

കേരളത്തിലെ ജലാശയങ്ങളിൽ അപൂർവ്വമായി കാണപ്പെടുന്ന ഒരു ശുദ്ധജല മത്സ്യമാണ് **അമ്പട്ടൻ വാള** (Grey featherback) (Indian Knife Fish).. കബനി നദിയിൽ നിന്ന് ഈ മത്സ്യത്തെ കിട്ടിയതായി രേഖപ്പെടുത്തിയിട്ടുണ്ട്. ശരീരം പരന്നതാണ്. ക്ഷുരകന്റെ കത്തിപോലുള്ള ആകൃതി ആയതിനാലാണ് ഇതിനെ ഈ പേരിൽ വിളിക്കുന്നത്. ചെതുമ്പലുകൾ വളരെ ചെറുതാണ്. ഭക്ഷ്യയോഗ്യമായ മത്സ്യം. ശരാശരി നീളം 25 സെന്റിമീറ്റർ. പരമാവധി നീളം 60 സെന്റിമീറ്റർ.

## അവലംബം

*http://www.fishbase.us/summary/Notopterus-notopterus.html

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
തേൾക്കട (Heliotropium keralense)

തെക്കെപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് തേൾക്കട. . കേരളത്തിലാണ് ഇതു കാണുന്നത്. ചതുപ്പുകൾ, നദിയോരങ്ങൾ, നനവാർന്ന തുറസ്സായ പ്രദേശങ്ങൾ എന്നിവിടങ്ങളിലാണ് ഇത് വളരുന്നത്. ഇതിൽ നിന്നും പല ഔഷധങ്ങളും വേർതിരിച്ചിട്ടുണ്ട്.

## അവലംബം

## ഇതുകൂടി കാണുക
*തേൾക്കട (Heliotropium indicum)

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* പുനരുദ്പാദനത്തിനുള്ള ഗവേഷണത്തെപ്പറ്റി
* കാണുന്ന ഇടങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ബൊറാജിനേസീ
വർഗ്ഗം:കേരളത്തിലെ സസ്യജാലം
എറിക് ഫ്രോം

പ്രസിദ്ധ മന:ശാസ്ത്രഞ്ജനായ **എറിക് ഫ്രോം** ജർമ്മനിയിലെ ഫ്രാങ്ക്ഫർട്ടിൽ 1900,മാർച്ച് 23 നു ഒരു യാഥാസ്ഥിക ജൂത കുടുംബത്തിൽ  ആണ് ജനിച്ചത്. ഹീഡൽ ബർഗ് സർവ്വകലാശാലയിലും ഫ്രാങ്ക്ഫുർട് സർവ്വകലാശാലയിലും നിന്നാണ് എറിക് ഫ്രോം ഉന്നത വിദ്യാഭ്യാസം നേടിയത്. 1922 ൽ സമൂഹശാസ്ത്രത്തിൽ ഡോക്ടറേറ്റ് കരസ്ഥമാക്കുകയും തുടർന്ന് മനോവിശ്ലേഷണത്തിൽ പരിശീലനം നേടുകയും ചെയ്തു.1927 ൽ  സ്വന്തമായി പ്രാക്ടീസ് തുടങ്ങിയ ഫ്രോം 1930 ൽ ഫ്രാങ്ക്ഫുർടിലെ സോഷ്യൽ റിസർച്ച് ഇൻസ്റ്റിറ്റ്യൂട്ടിൽ ചേരുകയും മനോവിശ്ലേഷണത്തിൽ പരിശീലനം പൂർത്തിയാക്കുകയും ചെയ്തു. ജർമ്മനി നാസികളുടെ ഭരണത്തിൻ കീഴിലായപ്പോൾ ഫ്രോം  ജനീവയിലേയ്ക്കു താമസം മാറ്റി. മൗലികകൃതികൾക്കു ഫ്രോം തുടക്കം കുറിച്ചത് 1941 ൽ ആയിരുന്നു. ’എസ്കേപ്പ് ഫ്രം ഫ്രീഡം’ എന്ന കൃതി രാഷ്ട്രീയമനശാസ്ത്രത്തിന്റെ അടിസ്ഥാന രേഖകളിലൊന്നായി കരുതപ്പെട്ടുപോരുന്നുണ്ട്.
## പ്രധാനകൃതികൾ
* **എസ്കേപ്പ് ഫ്രം ഫ്രീഡം(1941)
*നീതിശാസ്ത്രമനശാസ്ത്രത്തിലേയ്ക്ക് ഒരു എത്തിനോട്ടം(1947)
*ദി ആർട്ട് ഓഫ് ലവിങ് (1956)
*സെൻ ബുദ്ധിസം ആൻഡ് സൈക്കോഅനാലിസിസ്**
## അവലംബം

## പുറം കണ്ണികൾ

* erich-fromm.de  – Erich Fromm Archives; Literary Estate
* frommsociety.com – International Erich Fromm Society
* Rainer Funk "Life and Work of Erich Fromm" , *Logos*, 6:3, Summer 2007
* International Foundation Erich Fromm (Italian)
* hrc.utexas.edu , 1958 Mike Wallace interview
* FBI file on Erich Fromm

വർഗ്ഗം:മനഃശാസ്ത്രജ്ഞർ
വർഗ്ഗം:മാനവികതാവാദികൾ
വർഗ്ഗം:അമേരിക്കൻ മാനവികതാവാദികൾ
വർഗ്ഗം:1900-ൽ ജനിച്ചവർ
വർഗ്ഗം:മാർക്സിസ്റ്റ് സൈദ്ധാന്തികർ
വർഗ്ഗം:ജൂത സോഷ്യലിസ്റ്റുകൾ
പാവുകൻ

പശ്ചിമഘട്ടത്തിലെ നദികളിൽ മാത്രം കാണപ്പെടുന്ന ഒരു ശുദ്ധജല മത്സ്യമാണ് **പാവുകൻ**. . പരമാവധി നീളം 15 സെന്റി മീറ്റർ. ശരീരം പരന്നതാണ്. കേരളത്തിൽ പടിഞ്ഞാറോട്ടൊഴുകുന്ന എല്ലാ നദികളിലും കണ്ടുവരുന്നു.

## അവലംബം


വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
വരയൻ പാവുകൻ

പശ്ചിമഘട്ടത്തിലെ നദികളിൽ മാത്രം കണ്ടുവരുന്ന ഒരു ശുദ്ധജലമത്സ്യമാണ് **വരയൻ പാവുകൻ**. . കേരളത്തിലെ എല്ലാ നദികളിലും ഇവയെ കണ്ടുവരുന്നു. ശരീരം പരന്നതാണ്. ഒരു ജോടി മീശരോമങ്ങളുണ്ട്.ചെതുമ്പലുകൾക്ക് സാമാന്യം വലിപ്പമുണ്ട്. മുതുകുവശത്തിനു് പച്ചനിറമാണ്. പാർശ്വഭാഗങ്ങൾക്ക് വെള്ളിനിറമാണ്. കുറുകെ നീല വരകളുണ്ട്. ചിറകുകൾക്ക് കറുപ്പുനിറമാണ്. ഭക്ഷ്യയോഗ്യമായ ഈ മത്സ്യം അലങ്കാരമത്സ്യമായും വളർത്തുന്നു.

## അവലംബം


വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
പുള്ളിപ്പാവുകൻ

കേരളത്തിൽ ചാലക്കുടിപ്പുഴയിലും ഭാരതപ്പുഴയിലും മാത്രം കണ്ടെത്തിയിട്ടുള്ള ഒരു മത്സ്യമാണ് **പുള്ളിപാവുകൻ**. .ഇന്ത്യയെക്കൂടാതെ പാകിസ്താൻ, ശ്രീലങ്ക, ബംഗ്ലാദേശ്, നേപ്പാൾ, ഭൂട്ടാൻ തുടങ്ങിയ രാജ്യങ്ങളിൽക്കൂടി വിതരണം ചെയ്യപ്പെട്ടിരിക്കുന്നു. സാധാരണ വലിപ്പം 20 സെന്റിമീറ്ററിൽ താഴെയാണ്. സാമാന്യം ഉരുണ്ട ശരീരം.

## അവലംബം


വർഗ്ഗം:ശുദ്ധജല മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
വാൾട്ടർ കോമറേക്

ചെക്കോസ്ലോവാക്യയിലെ അറിയപ്പെടുന്ന സാമ്പത്തിക ശാസ്ത്രജ്ഞനും രാഷ്ട്രീയ നേതാവും മുൻ ഡെപ്യൂട്ടി പ്രധാനമന്ത്രിയുമായിരുന്നു **വാൾട്ടർ കോമറേക്** (10 ആഗസ്റ്റ് 1930 - 16 മേയ് 2013). കമ്യൂണിസ്റ്റു ഭരണകൂടത്തെ താഴെയിറക്കിയ 1989ലെ വെൽവെറ്റ് വിപ്ലവത്തിന്റെ  നായകനായിരുന്നു.  അറിയപ്പെടുന്ന സാമ്പത്തിക ശാസ്ത്രജ്ഞനും രാഷ്ട്രീയ നേതാവുമായിരുന്ന കോമറേക്, ചെക്കോസ്ലൊവാക്യയെ കമ്യൂണിസ്റ്റു ഭരണത്തിൽ നിന്നു ബഹുകക്ഷിരാഷ്ട്രീയ സംവിധാനത്തിലേക്കും സോഷ്യലിസ്റ്റ് വ്യവസ്ഥിതിയിൽ നിന്നു കമ്പോള സാമ്പത്തിക ക്രമത്തിലേക്കും നയിക്കുന്നതിൽ മുഖ്യപങ്കു വഹിച്ചു. ഏകാധിപത്യ ഭരണത്തിൽ നിന്ന് 1990 ജൂണിൽ ആദ്യ സ്വതന്ത്ര ജനാധിപത്യ തിരഞ്ഞെടുപ്പിലേക്കു ചെക്കോസ്ലോവാക്യയെ നയിച്ചവരിൽ പ്രധാനിയായിരുന്നു. ചെക്ക് സോഷ്യൽ ഡെമോക്രാറ്റ്സിന്റെ ചെയർമാനായിരുന്നു. 

ഏണസ്റ്റോ ചെഗുവരേയുടെ സഹായിയായി ക്യൂബയിൽ പ്രവർത്തിച്ചിട്ടുണ്ട്. 

## അവലംബം


വർഗ്ഗം:1930-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:മേയ് 16-ന് മരിച്ചവർ

വർഗ്ഗം:ചെക്കൊസ്ലൊവാക്യയിലെ രാഷ്ട്രീയ പ്രവർത്തകർ
വർഗ്ഗം:ഓഗസ്റ്റ് 10-ന് ജനിച്ചവർ
വലിയ മത്തിപ്പരൽ

കേരളത്തിലെ നദികളിൽ കാണപ്പെടുന്ന ഒരു ശുദ്ധജലമത്സ്യമാണ് **വലിയ മത്തിപ്പരൽ** (Silver Razorbelly Minnow).   10-12 സെന്റീമീറ്റർ വലിപ്പം. ശരീരം നീണ്ടതും പരന്നതുമാണ്. മീശരോമങ്ങൾ ഇല്ല. ചെതുമ്പലുകൾക്ക് നല്ല വലിപ്പമുണ്ട്. മുതുകുവശം പച്ച കലർന്ന കറുപ്പുനിറമാണ്. പാർശ്വങ്ങളിൽ വെള്ള നിറവും. പാർശ്വത്തിന്റെ മധ്യഭാഗത്തുകൂടി നേർത്ത ഒരു വരയുണ്ട്. ഭക്ഷ്യയോഗ്യമാണ്.

## അവലംബം


വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
ചെറുമത്തിപ്പരൽ

ലഘുചിത്രം
കേരളത്തിലെ ഒട്ടുമിക്ക നദികളിലും കണ്ടുവരുന്ന ഒരു ശുദ്ധജലമത്സ്യമാണ് **ചെറുമത്തിപ്പരൽ** (Boopis Razorbelly Minnow). . ശരീരം നീണ്ടതും പരന്നതുമാണ്. വലിയ മത്തിപരലിനോട് സാദൃശ്യമുണ്ട്.

## അവലംബം
* 

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
കളഞ്ഞു കിട്ടിയ തങ്കം

സാവിത്രി പിക്ചേഴ്സിനു വേണ്ടി എസ്.ആർ. പുട്ടണ്ണ സവിധാനം ചെയ്ത മലയാളചലച്ചിത്രമാണ് **കളഞ്ഞു കിട്ടിയ തങ്കം**.  1964 നവംബർ 27-ന് പ്രദർശനം ആരംഭിച്ച ഈ ചിത്രം വിതരണം നടത്തിയത് കോട്ടയം സെൻട്രെൽ പിക്ചേഴ്സ് ആയിരുന്നു
## അഭിനേതാക്കൾ
*സത്യൻ
*അംബിക
*അടൂർ ഭാസി
*ബഹദൂർ
*തിക്കുറിശ്ശി
*ടി.എസ്. മുത്തയ്യ
*പി.ജെ. ആന്റണി
*സുകുമാരി
*അടൂർ പങ്കജം
*ടി.കെ. ബാലചന്ദ്രൻ
*വാസന്തി
*ആറന്മുള പൊന്നമ്മ
## പിന്നണിഗായകർ
*എ.എം. രാജ
*കെ.ജെ. യേശുദാസ്
*കെ.പി. ഉദയഭാനു
*മെഹബൂബ്
*പി. സുശീല
*പി.ബി. ശ്രീനിവാസ്
*ശാന്ത പി. നായർ
## അണിയറ പ്രവർത്തകർ
*സംവിധാനം - എസ്.ആർ. പുട്ടണ്ണ
*കഥ - ശോലമല
*തിരക്കഥ, സംഭാഷണം - പൊൻകുന്നം വർക്കി
*ഗാനരചന - വയലാർ രാമവർമ്മ
*സംഗീതസംവിധാനം - ജി. ദേവരാജൻ
*നൃത്തസംവിധാനം - തങ്കപ്പൻ
*ഛായാഗ്രഹണം ‌- ഷണ്മുഖം
## അവലംബം

## പുറത്തേക്കുള്ള കണ്ണികൾ

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എസ്. ആർ പുട്ടണ്ണ സംവിധാനം ചെയ്ത ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:പൊൻകുന്നം വർക്കി തിരക്കഥ എഴുതിയ ചലച്ചിത്രങ്ങൾ
വർഗ്ഗം:ഭാസി-ബഹദൂർ ജോഡി
പി.ആർ. ശങ്കരൻകുട്ടി

പ്രശസ്ത കഥകളിനടനും നർത്തകനും നാട്യാചാര്യനുമായിരുന്നു **ഓച്ചിറ പി.ആർ.ശങ്കരൻകുട്ടി**(1926 - 15 മേയ് 2013). ഗുരു ഗോപിനാഥ് രൂപകൽപ്പന ചെയ്ത കേരളനടനത്തിന്റെ ആദ്യകാല പ്രയോക്താക്കളിൽ പ്രധാന പ്രചാരകനായിരുന്നു. കഥകളി, നൃത്തം, അഭിനയം, സാഹിത്യം എന്നിങ്ങനെ കലയുടെ വ്യത്യസ്ത മേഖലകളിൽ സംഭാവനകൾ നൽകി.  നിരവധി തമിഴ് ചിത്രങ്ങളിൽ നർത്തകനായി അഭിനയിച്ചിട്ടുണ്ട്. പണ്ഡിറ്റ് ഉദയശങ്കറിന്റെ ഇന്ത്യ കൾച്ചർ സെന്ററുമായി ബന്ധപ്പെട്ട് ഭാരതത്തിലുടനീളം നൃത്തവും ബാലെയും അവതരിപ്പിച്ചു. 
## ജീവിതരേഖ
കൊല്ലം ജില്ലയിലെ ഓച്ചിറയിൽ പ​ര​മേ​ശ്വ​ര​പ​ണി​ക്ക​രു​ടെ​യും കു​ട്ടി​യ​മ്മ​യു​ടെ​യും മ​ക​നാ​യി ജ​നി​ച്ചു. കഥകളി പഠിക്കാൻ പത്താംവയസ്സിൽ വീടുവിട്ടിറങ്ങി. കകാനം രാമൻ പിള്ള ആശാനായിരുന്നു ആദ്യ ഗുരു.  ഗു​രു ചെ​ങ്ങ​ന്നൂർ രാ​മ​ൻ​പി​ള്ള, ക​ലാ​മ​ണ്ഡ​ലം കൃ​ഷ്ണ​ൻ​നാ​യ​ർ, മാ​ങ്കു​ളം വി​ഷ്ണു ന​മ്പൂ​തി​രി തു​ട​ങ്ങിയവക്കൊ​പ്പം ദീർഘകാലം പ്ര​വ​ർ​ത്തി​ച്ചു. പിന്നീട് ഗുരുഗോപിനാഥിന്റെ ട്രൂപ്പിൽ ചേരുകയും അദ്ദേഹത്തിന്റെ നിർദ്ദേശാനുസരണം മദ്രാസ് ജമിനി സ്റ്റുഡിയോയിൽ ചേർന്ന് തമിഴ് ചിത്രങ്ങളിൽ നർത്തകനായി അഭിനയിച്ചു. ജമിനിയുടെ ചന്ദ്രലേഖ, മങ്കമ്മശപഥം എന്നിവയിൽ നർത്തകനായി വേഷമിട്ടു.  

1950 കളിൽ കമ്മ്യൂണിസ്റ്റ് പ്രസ്ഥാനത്തിന്റെ സഹയാത്രികനായി. പുതുപ്പള്ളി രാഘവൻ, തോപ്പിൽ ഭാസി, ശങ്കരനാരായണൻതമ്പി, തെങ്ങമം ബാലകൃഷ്ണൻ തുടങ്ങിയവരുമൊത്ത് പ്രവർത്തിച്ചു.ആഭിജാത്യ വിഷപ്പാമ്പ്, മനുഷ്യത്വം, മനുഷ്യൻ മുന്നേറുന്നു, ഐക്യമുന്നണി എന്നീ നാടകങ്ങൾ രചിച്ച് അക്കാലത്ത് രംഗത്തവതരിപ്പിച്ചു. കേരളനടനശൈലിയിലുള്ള ഒട്ടേറെ ബാലെകളും നൃത്തനാടകങ്ങളും സംവിധാനം ചെയ്തിട്ടുണ്ട്. 

2004 മുതൽ കേരള സംഗീത നാടക അക്കാദമി ഭരണസമിതി അംഗമായിരുന്നു. മലയാളഭാഷക്കും സാഹിത്യത്തിനും നൽകിയ സംഭാവനകൾ പരിഗണിച്ച് 1979ൽ കേരള സാഹിത്യ അക്കാദമി പ്രശംസാപത്രവും പാരിതോഷികവും നൽകി ആദരിച്ചു. 
## കൃതികൾ
*സർപ്പസത്രം (നോവൽ)
*വിജയൻ (നാടകീയഗാനകാവ്യം)
*മാപ്പ് (കവിതാസമാഹാരം)
## പുരസ്കാരങ്ങൾ
*കേരള സംഗീതനാടക അക്കാദമി അവാർഡ്
*ആചാര്യവന്ദനം പുരസ്‌കാരം
*കലാദർപ്പണം അവാർഡ്
*സ്വരലയ-കൈരളി പുരസ്‌കാരം
*ഓച്ചിറ വേലുക്കുട്ടി പുരസ്‌കാരം
*ഓച്ചിറ പരബ്രഹ്മ പുരസ്‌കാരം 

## പുറത്തേക്കുള്ള കണ്ണികൾ

* ഔദ്യോഗിക വെബ്സൈറ്റ്

## അവലംബം



വർഗ്ഗം:1926-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മേയ് 15-ന് മരിച്ചവർ
വർഗ്ഗം:കേരളത്തിലെ നർത്തകർ
വർഗ്ഗം:കഥകളി നടന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
പെരുമത്തിപ്പരൽ

പരലിന്റെ ആകൃതിയുള്ള മത്തി (ചാള)ക്ക് സമാനമായ ഒരു മത്സ്യമാണ് **പെരുമത്തിപ്പരൽ** (Bloch Razorbelly Minnow). . കേരളത്തിൽ തൃശ്ശൂർ മുതൽ വയനാടു് വരെയുള്ള പ്രദേശങ്ങളിലാണ് ഇവയെ കാണപ്പെടുന്നത്. 1838 ൽ കേണൽ സൈക്സ് മഹാരാഷ്ട്രയിൽ നിന്നാണ് ഇതിനെ കണ്ടെത്തുന്നത്. നീണ്ട ശരീരം. മേൽ പരലുകളുടെ പോലെ അത്ര പരന്നതല്ല. മുതുകുഭാഗത്തിനു് ഒലീവ് പച്ചനിറം. പാർശ്വരേഖയുടെ താഴെ വെള്ളനിറമാണ്. ചെറിയ ചെതുമ്പലുകൾ. സാധാരണ 15 സെന്റിമീറ്റർ വലിപ്പം വരെ കണ്ടുവരുന്നു. ഭക്ഷ്യയോഗ്യമാണ്.

## അവലംബം
* 

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
സൂര്യാസ്തമയം

ലഘുചിത്രം|സൂര്യാസ്തമയത്തിനു തൊട്ടുമുൻപ്  - കേരളത്തിലെ ശംഖുമുഖം ബീച്ചിൽ നിന്നും
ദിനംതോറും സൂര്യൻ പടിഞ്ഞാറേ ചക്രവാളത്തിൽ അപ്രത്യക്ഷമാകുന്ന പ്രതിഭാസം. ഭൂമിയുടെ സ്വയംഭ്രമണം മൂലമാണ് സൂര്യാസ്തമയം സംഭവിക്കുന്നത്. ജ്യോതിശ്ശാസ്ത്രപരമായി സൂര്യബിംബം പൂർണ്ണമായും ചക്രവാളത്തിൽ മറയുമ്പോഴാണ് സൂര്യൻ അസ്തമിച്ചു എന്നു പറയുക. വളരെ മനോഹരമായ ഒരു കാഴ്ചയാണ് സൂര്യാസ്തമയം. ചിത്രകാരികളും സാഹിത്യകാരികളും തങ്ങളുടെ കലാസൃഷ്ടികൾക്കുള്ള പ്രചോദനമായി സൂര്യാസ്തമയത്തെ വിശേഷിപ്പിക്കാറുണ്ട്.

**അസ്തമയം** എന്ന വാക്കും പ്രചാരത്തിലുണ്ടെങ്കിലും **അസ്തമയം** എന്ന വാക്കിന്റെ തെറ്റായ രൂപവും പ്രയോഗവുമാണതു്.

## അസ്തമയസൂര്യന്റെ നിറം
ചുവപ്പ്, ഓറഞ്ച്, മഞ്ഞ എന്നീ നിറങ്ങൾക്കാണ് സൂര്യാസ്തമയസമയത്ത് പ്രാമുഖ്യം. സൂര്യബിംബത്തിനും അന്തരീക്ഷത്തിനും ഈ നിറഭേദം പ്രകടമായിരിക്കും. ഭൂമിയുടെ അന്തരീക്ഷത്തിലൂടെ സൂര്യരശ്മികൾക്ക് കൂടുതൽ ദൂരം സഞ്ചരിക്കേണ്ടി വരുന്നതിനാലാണ് മഞ്ഞ, ഓറഞ്ച്, ചുവപ്പ് എന്നീ നിറങ്ങൾക്ക് പ്രാമുഖ്യം വരുന്നത്. വിസരണം മൂലം വൈലറ്റ്, നീല, ഇൻഡിഗോ, പച്ച തുടങ്ങിയ നിറങ്ങളിൽ ഭൂരിഭാഗവും ചിതറിപ്പോവുകയും നമ്മുടെ കണ്ണിലെത്താതിരിക്കുകയും ചെയ്യും. എന്നാൽ തരംഗദൈർഘ്യം കൂ‌ടിയ മറ്റു നിറങ്ങൾക്ക് അധികം വിസരണം സംഭവിക്കാതെ നമ്മു‌ടെ കണ്ണിലെത്തുകയും ചെയ്യും. സൂര്യോദയസമയത്തും ഇതുതന്നെയാണ് സംഭവിക്കുന്നത്
അന്തരീക്ഷമലിനീകരണം ഇല്ലാത്തയിടങ്ങളിൽ അസ്തമയസമയത്ത് മഞ്ഞ കൂടിയ നിറങ്ങളായിക്കും പ്രത്യക്ഷമാവുക, മലിനീകരണത്തിന്റെ തോത് കൂടുന്നതിനനുസരിച്ച് ചുവപ്പുനിറത്തിനു പ്രാമുഖ്യം വരികയും ചെയ്യാം. 
സമുദ്രതീരങ്ങളിലെ അസ്തമയസമയത്ത് തീരത്തിനും ചുവന്ന നിറം തോന്നിക്കും. തിരമാലകളിലും തീരെത്തെ മണൽപ്പരപ്പിലും അസ്തമയസൂര്യന്റെ പ്രകാശം തട്ടിപ്രതിഫലിക്കുന്നതിനാൽ വളരെ ഭംഗിയേറിയ കാഴ്ചയാണ് സമുദ്രതീരങ്ങളിലെ അസ്തമയം. കടൽത്തീരങ്ങളിൽ സൂര്യസ്തമയവും സൂര്യോദയവും കാണാൻ നിരവധി ആളുകൾ എത്തിച്ചേരാറുണ്ട്.

## സൂര്യനസ്തമിക്കാത്ത ഇടങ്ങൾ
ഭൂമിയിലെ ചില സ്ഥലങ്ങളിൽ വർഷത്തിൽ രണ്ടുതവണ സൂര്യാസ്തമയം ഉണ്ടാകാറില്ല. ധ്രുവ്വപ്രദേശങ്ങളിലും അതിനോടു ചേർന്നുകിടക്കുന്ന പ്രദേശങ്ങളിലുമാണ് ഇങ്ങനെ കാണപ്പെടുന്നത്.

## സൂര്യാസ്തമയം മറ്റുഗ്രഹങ്ങളിൽ
ഭൂമിയിൽ മാത്രമല്ല, മറ്റു ഗ്രഹങ്ങളിലും ഭ്രമണം മൂലം സൂര്യാസ്തമയം സംഭവിക്കാറുണ്ട്. ഗ്രഹങ്ങളുടെ അന്തരീക്ഷസ്ഥിതി അനുസരിച്ച് പ്രതിഭാസത്തിന്റെ കാഴ്ചയിൽ വ്യത്യാസം ഉണ്ടാവും. ചൊവ്വയിലെ സൂര്യാസ്തമയ സമയത്ത് ഭൂമിയിൽ കാണപ്പെടുന്ന സൂര്യന്റെ മൂന്നിൽ രണ്ട് വലിപ്പം മാത്രമേ സൂര്യനുണ്ടാകൂ. 
ലഘുചിത്രം|ചൊവ്വയിലെ സൂര്യാസ്തമയം

## ചിത്രശാല

File:Sunset beach view 01.jpg|thumb|Sunset__Bekal beach, Kasaragod
File:Sunset beach view 03.jpg|thumb|Sunset_beach_Bekal , Kasaragod
File:Sunset_in_Dammam_-_ദമാം_സൂര്യാസ്തമയം_04.JPG|സൂര്യാസ്തമയം, ദമ്മാം
File:Sunset_in_Fujaira_-_ഫുജൈറയിലെ_സൂര്യസ്തമയം_03.jpg|ഫുജൈറയിലെ അസ്തമയം
പ്രമാണം:Sankhumukham_Beach_-_Golden_Sunset_-_27.JPG| സൂര്യാസ്തമയം തിരമാലകൾക്കും തീരത്തിനും നൽകുന്ന സ്വർണ്ണവർണ്ണം
പ്രമാണം:Sankhumukham Beach - Golden Sunset - 29.JPG|ശംഖുമുഖം തീരത്തെ ഒരു സൂര്യാസ്തമയം
പ്രമാണം:Sankhumukham Beach - Golden Sunset - 40.JPG|
പ്രമാണം:Sankhumukham_Beach_-_Sunset_Colorations-_12.JPG|
പ്രമാണം:Cherai Beach - Sunset 016.JPG|ചെറായി തീരത്തെ ഒരു സൂര്യാസ്തമയം
പ്രമാണം:Cherai Beach - Sunset 027.JPG|
പ്രമാണം:Boat or Vallam at Cherai Beach 20.JPG|ചെറായി തീരത്തെ ഒരു സൂര്യാസ്തമയം - പശ്ചാത്തലത്തിൽ വള്ളം
File:Sunset at Shamal beach-Qatar.JPG|സൂര്യാസ്തമയം, ഖത്തർ ഷമാൽ കടൽ തീരത്ത് നിന്നുള്ള ദൃശ്യം.



## അവലംബം

വർഗ്ഗം:സൗരപ്രതിഭാസങ്ങൾ
വർഗ്ഗം:ഭൗമ പ്രതിഭാസങ്ങൾ
ചെരി

പശ്ചിമഘട്ടതദ്ദേശവാസിയായ ഒരു മരമാണ്  **ചിരി** എന്നും അറിയപ്പെടുന്ന **ചെരി**. .35 മീറ്റർ വരെ ഉയരം വയ്ക്കുന്ന വലിയ മരമാണിത്. മരത്തിൽ നിന്നും ഊറി വരുന്ന കറ വാർണിഷ് ആയി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* പ്രമേഹത്തിനെതിരെ ഉപയോഗിക്കുന്ന സസ്യങ്ങൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
തൊണ്ടുപൊളിയൻ പൊങ്ങ്

നടുവാലിക്കൊങ്ങ്, നടുവാലിപ്പൊങ്ങ്, നായ്‌ക്കമ്പകം, വെടുവാലിക്കൊങ്ങ് എന്നെല്ലാം പേരുകളുള്ള തൊണ്ടുപൊളിയൻ പൊങ്ങ് തെക്കെപശ്ചിമഘട്ടതദ്ദേശവാസിയായ ഒരുമരമാണ്. . 35 മീറ്ററോളം ഉയരം വയ്ക്കും. 300 മുതൽ 700 വരെ മീറ്റർ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു.
വംശനാശഭീഷണിയുണ്ട്. കർണ്ണാടകത്തിലും തമിഴ്‌നാട്ടിലും കേരളത്തിലും കണ്ടുവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഡിപ്റ്ററോകാർപേസീ
വർഗ്ഗം:കേരളത്തിലെ സസ്യജാലം
സ്പോട്ട് ഫിക്സിങ്

ഒരു മത്സരത്തിന്റെ ഏതെങ്കിലും ഭാഗത്ത് മുൻകൂട്ടി നിശ്ചയിച്ച പ്രകാരം ഒത്തുകളിക്കുന്ന നിയമവിരുദ്ധ പ്രവൃത്തിയാണ്  **സ്പോട്ട് ഫിക്സിങ്**. ഇത് കളിയുടെ ഏതെങ്കിലും ഒരു ഘട്ടത്തിന്റെ പേരിലോ ആ ഘട്ടത്തിലെ കളിക്കാരന്റെ പ്രകടനത്തിന്റെ പേരിലോ ആകാം. മത്സരത്തിൽ വാതുവയ്പുകാരൻ പറയുന്ന രീതിയിൽ കളിക്കാരൻ പ്രവർത്തിക്കും. ഇതനുസരിച്ച് പ്രകടനം നടത്തിയാൽ താരങ്ങൾക്ക് ലക്ഷങ്ങൾ ലഭിക്കുകയുംചെയ്യും. മാച്ച് ഫിക്സിങ്ങിൽ നിന്ന് വ്യത്യസ്തമായി മത്സരത്തിന്റെ ഫലത്തെ സ്വാധീനിക്കാൻ സ്പോട്ട് ഫിക്സിങ്ങിന് കഴിയണമെന്നില്ല. ബെറ്റിങ് മാർക്കറ്റുകളിലാണ്  സ്പോർട്ട് ഫിക്സിങ് മിക്കപ്പോഴും നടക്കുക. . ട്വന്റി - ട്വന്റി ക്രിക്കറ്റ് പോലുള്ള ഇനങ്ങളിൽ ഇത് സർവ്വ സാധാരണമായിട്ടുണ്ട്. 

ക്രിക്കറ്റിനെകൂടാതെ, ഫുട്ബോൾ, റഗ്ബി എന്നിവയിലും സ്പോട്ട് ഫിക്സിങ് വ്യാപകമായി നടക്കുന്നുണ്ട് എന്നു കരുതപ്പെടുന്നു.
## ക്രിക്കറ്റിൽ
ക്രിക്കറ്റിൽ 2010ലാണ് സ്പോട്ട് ഫിക്സിങ് ആദ്യമായി റിപ്പോർട്ടു ചെയ്യപ്പെടുന്നത്. അന്ന് ഇംഗ്ലണ്ടിനെതിരായ ടെസ്റ്റിൽ പാകിസ്താൻ താരങ്ങളായ സൽമാൻ ബട്ട്, മുഹമ്മദ് ആമിർ, മുഹമ്മദ് ആസിഫ് എന്നിവർ പണംവാങ്ങി ഒത്തുകളിച്ചതായി കണ്ടെത്തി. കുറ്റം തെളിഞ്ഞതോടെ മൂന്നു പാക് താരങ്ങളും അറസ്റ്റിലായി. ഇന്ത്യ, പാകിസ്താൻ, ശ്രീലങ്ക, വെസ്റ്റ് ഇൻഡീസ് തുടങ്ങിയ രാജ്യങ്ങളിലെല്ലാം സ്‌പോട്ട് ഫിക്‌സിംഗ് റിപ്പോർട്ടു ചെയ്യപ്പെട്ടിട്ടുണ്ട്. ഈ രാജ്യങ്ങളിലെല്ലാം താരങ്ങൾക്കെതിരെ നടപടി എടുത്തിട്ടുണ്ട്. 

2013 മേയിൽ നടന്ന ഐ.പി.എൽ ക്രിക്കറ്റ് മത്സരങ്ങൾക്കിടെ മലയാള താരം ശ്രീശാന്ത്, അങ്കീത് ചവാൻ, അജിത് ചന്ദില എന്നിവരെ സ്പോട്ട് ഫിക്സിങ് നടത്തിയതിന്റെ പേരിൽ അറസ്റ്റ് ചെയ്തിരുന്നു.
## അവലംബം


വർഗ്ഗം:ക്രിക്കറ്റ് വിവാദങ്ങൾ
അടിമുണ്ടൻ

തെക്കെപശ്ചിമഘട്ടതദ്ദേശവാസിയായ ഒരു മരമാണ് **കൊറത്തി** എന്നും പേരുള്ള **അടിമുണ്ടൻ**. .15 മീറ്റർ വരെ ഉയരം വയ്ക്കുന്ന ഈ മരം 900-100 മീറ്റർ ഉയരമുള്ള നിത്യഹരിതവനങ്ങളിൽ അടിക്കാടുകളായി കാണുന്നു. പീരുമേടിലും കുറ്റാലത്തും കഴിഞ്ഞ നൂറ്റാണ്ടിലേ ഈ മരം കണ്ടിട്ടുള്ളൂ. ഈ അടുത്തൊന്നും കണ്ടതായ അറിവുകളില്ല. വലിയതോതിൽ കാടുകൾ ഏലത്തോട്ടങ്ങളായി മാറ്റിയതാണ് ഇവയുടെ വംശനാശഭീഷണിക്ക് കാരണം.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
ചാമിയൂട്ട്

എറണാകുളം ജില്ലയുടെ കിഴക്കൻ പ്രദേശമായ കുട്ടമ്പുഴ പഞ്ചായത്തിലെ മുതുവാൻ വിഭാഗത്തിൽപ്പെട്ട ആദിവാസികളുടെ ഒരു പരമ്പരാഗത ആചാരമാണ് **ചാമിയൂട്ട്** അല്ലെങ്കിൽ **സ്വാമിയൂട്ട്**. പൂർവ്വികർക്കും ഗോത്രദൈവങ്ങൾക്കും വഴിപാടുകൾ അർപ്പിക്കപ്പെടുന്ന ഈ ചടങ്ങ് മകരമാസത്തിലാണ് ആചരിക്കുന്നത്. വനാന്തർഭാഗത്ത് താൽക്കാലികമായി നിർമ്മിക്കപ്പെടുന്ന ചാമിത്തറയിലാണ് ഒരാഴ്ചയോളം നീണ്ടുനിൽക്കുന്ന ചടങ്ങുകൾ നടത്തപ്പെടുന്നത്.  കുട്ടമ്പുഴ പ്രദേശത്ത് പതിനാലോളം ആദിവാസിക്കുടികൾ ഉള്ളതിൽ വാരിയം, തലവച്ചുപാറ, കുഞ്ചിപ്പാറ. കണ്ടൻപാറ എന്നീ കുടികളിലാണ് ചാമിയൂട്ട് പ്രധാനമായും ആഘോഷിക്കപ്പെടുന്നത്.

## ചടങ്ങുകൾ
ചാമിത്തറയിൽ പൂജാരി ദീപം തെളിക്കുന്നതോടെയാണ് ചടങ്ങുകൾ ആരംഭിക്കുന്നത്. തൂശനിലയിൽ വിളമ്പുന്ന ചോറും മീൻകറിയും കളളും കാരണവന്മാർക്ക്  നേദിക്കുന്നു. പുഴയോരത്ത് അടുപ്പുകൂട്ടിയാണ് ചോറും കറിയും പാകംചെയ്യുന്നത്.
### ആണിപൂജ
പിതൃക്കൾക്ക് വേണ്ടി നടത്തപ്പെടുന്ന പൂജയാണ് ആണിപൂജ. നാല് ആണികൾ തീക്കനലിൽ ചുട്ടെടുത്ത് നാലുദിക്കും കാക്കുന്ന ഗോത്രദൈവങ്ങൾക്ക് സമർപ്പിക്കുന്ന ചടങ്ങാണിത്. ഇതിനോടനുബന്ധിച്ച് പരമ്പരാഗത വേഷം കെട്ടി നടത്തപ്പെടുന്ന കോമാളിനൃത്തം എന്ന ചടങ്ങുണ്ടാവും.
### കോഴികുരുതി
കുരുതിയ്ക്കുള്ള പൂവൻ‌കോഴികളെ അന്യകുടികളിൽ നിന്നാണ് കൊണ്ടുവരിക. ഇവയെ കുരുതികഴിച്ച് രക്തം ചാമിത്തറയിൽ വീഴ്ത്തുന്നതാണ് പ്രധാന ചടങ്ങ്. അതിനുശേഷം തീക്കനലിൽ ചുട്ടെടുത്ത പൂവൻകോഴിയുടെ കരൾ പൂജാരി ഭക്ഷിക്കുന്നു. അതേസമയം സ്ത്രീകൾ മഞ്ഞൾവെള്ളം നിറച്ച കുടങ്ങളുമായെത്തി പുരുഷന്മാരുടെ ദേഹത്തൊഴിക്കുന്ന മഞ്ഞളഭിഷേകം എന്ന ചടങ്ങ് അനുഷ്ഠിക്കുന്നു.
### മാട്ടുപൊങ്കൽ
പശുക്കളുടെ പാൽ കറന്നെടുത്ത് ചാമിത്തറയിൽ നിവേദിച്ചതിനു ശേഷം പശുവിനെക്കൊണ്ടുതന്നെ കുടിപ്പിക്കുന്ന ചടങ്ങാണിത്. ഇതിനുമുൻപായി പശുക്കളെ നോമ്പെടുപ്പിക്കുന്നു. പുലരും മുൻപ് പശുക്കളെ കുളിപ്പിച്ച് ആദ്യം കറന്നെടുക്കുന്ന പാൽ വേണം നിവേദിക്കാൻ. പശുവിനെ തൊട്ടുവന്ദിക്കുന്നതും വിശ്വാസത്തിന്റെ ഭാഗമാണ്.

## സാമൂഹിക പ്രസക്തി
ഒരു മതാചാരം എന്നതിനേക്കാൾ ആദിവാസികളുടെ സാമൂഹിക കൂട്ടായ്മയുടെ പ്രകടനം കൂടിയാണ് ചാമിയൂട്ട് എന്ന ആചാരം. ഒരുമിച്ച് ആഹാരം പാകം ചെയ്ത് ഒരിലയിൽ ഭക്ഷിച്ച് പ്രാചീന ഗോത്രസംസ്കൃതിയുടെ ശീലങ്ങളെ ഊട്ടിയുറപ്പിക്കുന്ന ചടങ്ങാണിത്. ആധുനിക സംസ്ക്കാരത്തിന്റെ കടന്നുകയറ്റത്തിൽ അന്യം നിന്നുപോയ്ക്കൊണ്ടിരിക്കുന്ന ഗോത്രവർഗ ആചാരങ്ങളിൽ ഒന്നായ ഇത് വീക്ഷിക്കാനും പഠനം നടത്താനും ഗവേഷണവിദ്യാർത്ഥികൾ വർഷം തോറും കുട്ടമ്പുഴയിലെത്താറുണ്ട്. വേരുകൾ, മുള, ഈറ്റ, മുതലായ വനവിഭവങ്ങൾ ഉപയോഗിച്ച് പരമ്പരാഗത ഗോത്രശൈലിയിൽ നിർമ്മിക്കപ്പെട്ട കരകൗശലവസ്തുക്കളുടെ വിൽപ്പനയും ഈ ഉൽസവത്തോടനുബന്ധിച്ച് നടത്തപ്പെടുന്നു.

## അവലംബം
# നാലുദിക്ക് ദൈവത്തിന് ചാമിയൂട്ട് - *ജനപഥം* മാർച്ച് 2013

## ഇതുകൂടി കാണുക
* കുട്ടമ്പുഴ ഗ്രാമപഞ്ചായത്ത്
* കേരളത്തിലെ ആദിവാസികൾ
## പുറംകണ്ണികൾ
* മുതുവാൻ സമുദായത്തിന്റെ ചാമിയൂട്ട് ചടങ്ങ് വീഡിയോ
വർഗ്ഗം:ആചാരങ്ങൾ
മുത്താറിവള്ളി

കേരളത്തിലെ, പശ്ചിമഘട്ടതദ്ദേശവാസിയായ ഒരു വലിയ വള്ളിച്ചെടിയാണ് **കരിവേപ്പിലവള്ളി** എന്നും അറിയപ്പെടുന്ന **മുത്താറിവള്ളി**.. നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാവുകളിലും കണ്ടുവരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
നാൽവർ ചിഹ്നം

ഷെർലക്ക് ഹോംസിനെ കേന്ദ്രകഥാപാത്രമാക്കി ആർതർ കോനൻ ഡോയൽ രചിച്ച രണ്ടാമത്തെ കുറ്റാന്വഷണനോവലാണ് **നാൽവർ ചിഹ്നം **അഥവാ **ദ സൈൻ ഓഫ് ഫോർ** (). 1890 ലാണ് ഈ നോവൽ പുറത്തിറങ്ങിയത്. ലിപ്പിൻകോട്ട് മാസികയിലാണ് ആദ്യമായി ഈ നോവൽ പ്രസിദ്ധീകരിയ്ക്കപ്പെട്ടത്.

## കഥാസംഗ്രഹം

ലളിതമായ ഒരു പ്രശ്‌ന പരിഹാരത്തിനാണ് മിസ് മേരി മോnഷ്ടൺ ഷെർലക്ക് ഹോംസിനെ കാണാൻ എത്തിയത്. ഇന്ത്യൻ റെജിമെന്റിൽ പട്ടാള ഉദ്യോഗസ്ഥനായിരുന്ന അവളുടെ പിതാവിനെ പത്ത് വർഷങ്ങൾക്കു മുമ്പ് കാണാതായതാണ്. ആറുവർഷം മുമ്പ് പത്രത്തിൽ കണ്ട ഒരു പരസ്യപ്രകാരം മേരി മോഷ്ടൺ അവളുടെ മേൽവിലാസം പരസ്യപ്പെടുത്തി. തുടർന്ന് എല്ലാ വർഷങ്ങളിലും ഒരേ തീയതിയിൽ അവളെ തേടി വിലപിടിപ്പുള്ള ഓരോ പാഴ്‌സൽ ലഭിച്ചുതുടങ്ങി. അത്യധികം വിലപിടിപ്പുള്ള അപൂർവ്വ രത്‌നങ്ങളായിരുന്നു അതിൽ. മേരി മോഷ്ടന്റെ പ്രശ്‌നം പരിഹരിക്കാനിറങ്ങിയ ഹോംസിനും സന്തത സഹചാരി ഡോക്ടർ വാട്‌സണും അതത്ര എളുപ്പമല്ലെന്ന് മനസ്സിലായി. ഇന്ത്യക്കാരായ നാലുപേരെക്കുറിച്ചുള്ള ചില സൂചനകൾ ആദ്യം ലഭിച്ചു. കോടികൾ വിലമതിക്കുന്ന ആഗ്രാനിധിയിലേക്കുള്ള വാതിലുകളാണ് ഹോംസിനു മുന്നിൽ തുറന്നത്. ഇന്ത്യൻ പശ്ചാത്തലത്തിലാണ് നോവൽ വികസിക്കുന്നത്.

## മലയാള പരിഭാഷ

1981-ലാണ് മലയാളത്തിൽ ആദ്യമായി നാൽവർ ചിഹ്നം പ്രസിദ്ധീകരിക്കപ്പെട്ടത്. മലയാളത്തിലെ ഒരു ജനപ്രിയ നോവലെന്നോണം വായനക്കാർ ഈ കൃതിയെ അന്ന് ഏറ്റെടുത്തിരുന്നു. ഷെർലക് ഹോംസ് പരമ്പരയിൽ പെട്ട 12 പുസ്തകങ്ങൾ ഡി.സി ബുക്‌സ് ലിറ്റ്മസ് ഇംപ്രിന്റിൽ പുറത്തിറക്കുകയുണ്ടായി.
മുട്ടത്തു വർക്കിയാണ് ഈ  നോവൽ മലയാളത്തിലേക്കു പരിഭാഷപ്പെടുത്തിയത്. 

## അവലംബം

വർഗ്ഗം:ഷെർലക് ഹോംസ് നോവലുകൾ
വർഗ്ഗം:ഇംഗ്ലീഷ് നോവലുകൾ
വർഗ്ഗം:വിക്ടോറിയൻ നോവലുകൾ
കറുത്ത കൈ

നീലപ്രൊഡക്ഷനു വേണ്ടി പി. സുബ്രഹ്മണ്യം മെരിലാഡ് സ്റ്റുഡിയോയിൽ നിർമിച്ച മലയാളചലച്ചിത്രമാണ് **കറുത്ത കൈ**.  ചിത്രത്തിന്റെ വിതരണാവകാശം കുമാരസ്വമി അൻഡ് കമ്പനിക്കായിരുന്നു.  ഈ ചിത്രം1964 ഓഗസ്റ്റ് 14-ന് പ്രദർശനം തുടങ്ങി.
## അഭിനേതാക്കൾ
*പ്രേം നസീർ
*എസ്.പി. പിള്ള
*തിക്കുറിശ്ശി 
*അടൂർ ഭാസി
*ആറന്മുള പൊന്നമ്മ
*ശാന്തി
*ഷീല
*ജോസ് പ്രകാശ്
*കുണ്ടറ ഭാസി
*പറവൂർ ഭരതൻ

## ഗാനങ്ങൾ

## അണിയറ പ്രവർത്തകർ
*സംവിധാനം - എം. കൃഷ്ണൻ നായർ
*കഥ, സഭാഷണം - ശ്രീ
*ഗനരചന - മുരളി
*സംഗീതസംവിധാനം - എം.എസ്. ബാബുരാജ്
*നൃത്തസംവിധാനം - ഇ. മാധവൻ
*ഛായാഗ്രഹണം - എം. കണ്ണപ്പൻ
*ശബ്ദലേഖനം - കൃഷ്ണ ഇളമൺ
*രംഗസംവിധാനം - എം. കൊച്ചാപ്പു
*ചിത്രസംയോജനം - എം. ഗോപാലകൃഷ്ണൻ
*മേക്കപ്പ് - കെ. ബാലകൃഷ്ണൻ
*വസ്ത്രാലംകാരം - നാരായണൻ
## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് കറുത്ത കൈ
*മുഴുനീള ചലച്ചിത്രം കറുത്തകൈ

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ബാലചന്ദ്രൻ (വിവക്ഷകൾ)

*ബാലചന്ദ്രൻ ചുള്ളിക്കാട് - മലയാള കവി, അഭിനേതാവ്
*പി. ബാലചന്ദ്രൻ - നാടകകൃത്ത്, തിരക്കഥാകൃത്ത്, ചലചിത്ര നടൻ, അഭിനേതാവ്
*ബാലചന്ദ്രൻ വടക്കേടത്ത് - മലയാളത്തിലെ പ്രമുഖ എഴുത്തുകാരൻ, സാമൂഹിക പ്രവർത്തകൻ 
*ടി.കെ. ബാലചന്ദ്രൻ - ചലച്ചിത്ര നടൻ, തിരക്കഥാകൃത്ത്, ചലചിത്ര നിർമ്മാതാവ്
*വിംസി ( വി.എം. ബാലചന്ദ്രൻ) - പത്രപ്രവർത്തകൻ (കായിക വാർത്താ ലേഖകൻ)
കെ. മൂസക്കുട്ടി

ഏഴാം കേരള നിയമ സഭയിലെ ബേപ്പൂർ നിന്നുള്ള നിയമസഭാ സാമാജികനായിരുന്നു  കെ. മൂസക്കുട്ടി(ജനനം :1 ജൂലൈ 1938). സി.പി.ഐ.എം സംസ്ഥാന കമ്മിറ്റി അംഗമായിരുന്നു.
## ജീവിതരേഖ
കഞ്ഞായൻ കുട്ടിയുടെ മകനാണ്. ഇ.എസ്.എൽ.സി വരെ പഠിച്ചു. താമരശ്ശേരി പഞ്ചായത്ത് പ്രസിഡന്റായിരുന്നു. കാലിക്കറ്റ് സർവകലാശാല സെനറ്റ് അംഗമായി പ്രവർത്തിച്ചിട്ടുണ്ട്. സി.ഐ.ടി.യു സംസ്ഥാന വൈസ് പ്രസിഡന്റായും പ്രവർത്തിച്ചു. 1998ൽ നടന്ന സി.പി.എം പാലക്കാട് സമ്മേളനത്തിൽ സംസ്ഥാന കമ്മിറ്റിയിൽ നിന്ന് ഒഴിവാക്കപ്പെട്ടു.  പിന്നീട് സംഘടനാ രംഗത്ത് തിരിച്ചെത്തി. 2013 ജനുവരിയിൽ കാസർകോട് നടന്ന പന്ത്രണ്ടാം സി.ഐ.ടി.യു സംസ്ഥാന സമ്മേളനത്തിൽ സംസ്ഥാന കമ്മിറ്റിയിൽ നിന്ന് ആരോഗ്യപരമായ കാരണങ്ങളാൽ ഒഴിവായി. 
## അവലംബം


വർഗ്ഗം:1938-ൽ ജനിച്ചവർ

വർഗ്ഗം:ജൂലൈ 1-ന് ജനിച്ചവർ

വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:സി.ഐ.ടി.യു. നേതാക്കൾ
കുടുംബിനി

തോമസ് പിക്ചേഴ്സിന്റെ ബാനറിൽ പി.എ. തോമസ് നിർമിച്ച മലയാളചലച്ചിത്രമാണ് **കുടുംബിനി**.  ജിയോ പിക്ചേഴ്സ് വിതരണം നടത്തിയ പ്രസ്തുത ചിത്രം 1964 ഡിസംബർ 22-ന് പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*തിക്കുറിശ്ശി
*മുതുകുളം
*അടൂർ ഭാസി
*ഷീല
*മീന
*കവിയൂർ പൊന്നമ്മ
*പഞ്ചാബി
*ശ്രീമൂലനഗരം വിജയൻ
*കെ.കെ. അരൂർ
*പി.എ. തൊമസ്

## പിന്നണിഗായകർ
*സി.ഒ. അന്റോ
*കെ.ജെ. യേശുദാസ്
*പി. ലീല
*സീറോ ബാബു
## അണിയറപ്രവർത്തകർ
*സംവിധാനം - പി.എ. തൊമസ്, ശശികുമാർ
*കഥ - കെ.ജി. സേതുനാഥ്
*തിരക്കഥ - ശശികുമാർ
*സംഭാഷണം - കാനം ഇ.ജെ.
*ഗാനരചന - അഭയദേവ്
*സഗീതസംവിധാനം - എൽ.പി.ആർ. വർമ്മ
*ഛായാഗ്രഹണം - പി.ബി. മണി
*ചിത്രസംയോജനം - കെ.ഡി. ജോർജ്
*വസ്ത്രാലംകാരം - മുത്തു, കാസിം
*വേഷവിധാനം - സി.വി. ശങ്കർ
*കലാസംവിധാനം - കെ. ബാലൻ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാ ബേസിൽ നിന്ന് കുടുംബിനി
*മുഴുനീള ചലച്ചിത്രം കുടുംബിനി

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പി. എ തോമസ് നിർമ്മിച്ച ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
വർഗ്ഗം:അഭയദേവിന്റെ ഗാനങ്ങൾ
വർഗ്ഗം:എൽ. പി ആർ വർമ്മ ഈണം നൽകിയ ഗാനങ്ങൾ
വയമ്പ് (മത്സ്യം)

കേരളത്തിലെ നാട്ടിൻപുറങ്ങളിലെ തോടുകളിലും കുളങ്ങളിലും കോൾനിലങ്ങളിലും കണ്ടുവരുന്ന ഒരു മത്സ്യമാണ് **വയമ്പ്** (Attentive carplet). . വലിയ കണ്ണുകളും മുകളിലേക്ക് തുറന്നുള്ള വായുമാണ് ഇവയുടെ പ്രത്യേകത. മീശരോമങ്ങളില്ലാത്ത ഒരു മത്സ്യമാണ്. ചെതുമ്പലുകൾ വളരെ ചെറുതുമാണ്. ശരാശരി നീളം 8 സെന്റിമീറ്റർ. മുതുകു് വശം പച്ച/ഒലീവ് നിറത്തിലുള്ളതാണ്. തിളങ്ങുന്ന മരതക രേഖ പാർശ്വങ്ങളുടെ മധ്യഭാഗത്തുകൂടെ കടന്നുപോകുന്നു. രേഖയ്ക്ക് മുകൾവശം സ്വർണ്ണവർണ്ണമാണ്. സുതാര്യമായ ചിറകുകളുമാണ് വയമ്പ് മത്സ്യത്തിനു്. വർഷക്കാലങ്ങളിൽ പുഴയോരത്തോട് ചേർന്ന് ഈ മത്സ്യങ്ങളെ ധാരാളം കാണാറുണ്ട്. വീശുവലകളിൽ കുടുങ്ങുന്ന ഒരു പ്രധാന മത്സ്യമാണിത്. അലങ്കാരമത്സ്യമായും അപൂർവ്വമായി ഉപയോഗിക്കാറുണ്ട്. ഇന്ത്യയിലും ശ്രീലങ്കയുമായി വിതരണം ചെയ്യപ്പെട്ടിരിക്കുന്നു.

## അവലംബം
*http://www.fishbase.org/summary/13619
*




വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
ജൂലിയൻ ദിനസംഖ്യ

ആധുനിക ജ്യോതിശാസ്ത്രത്തിലെ ഗണിതക്രിയകൾക്കുവേണ്ടി, സമയരേഖയിലെ കൃത്യമായ ഒരു മുഹൂർത്തം അടയാളപ്പെടുത്താൻ ഓരോ ദിവസങ്ങൾക്കും ഒരു നിശ്ചിതസംഖ്യ കൊടുത്തു് ഉപയോഗിക്കുന്ന ഒരു അങ്കനരീതിയാണു് **ജൂലിയൻ ദിനസംഖ്യ**. ഇതനുസരിച്ച് മുൻനിശ്ചയിക്കപ്പെട്ട ഒരു യുഗാദിയിൽ നിന്നും എണ്ണുമ്പോൾ, ഭൂമിയിൽ നമുക്കു് രാത്രിയും പകലുമായി നേരിട്ട് അനുഭവപ്പെടുന്ന ഓരോ ദിവസത്തിനും ഒരു നിശ്ചിതമായ എണ്ണൽസംഖ്യ ഉണ്ടു്. ഉദാഹരണത്തിനു്, 2000 ജനുവരി 1-ആം തീയതിയുടെ ജ്യോതിശാസ്ത്ര ജൂലിയൻ സംഖ്യ 2451545 ആണു്.

വർഗ്ഗം:ഖഗോള ജ്യോതിശാസ്ത്രം
വരയൻ ചീല

കേരളത്തിൽ വണ്ണാംതുറ, ചാലക്കുടിപ്പുഴ എന്നിവടങ്ങളിൽ കണ്ടെത്തിയിട്ടുള്ള ഒരു മത്സ്യമാണ് **വെള്ളിച്ചി** അഥവാ **വരയൻ ചീല** ഇംഗ്ലീഷ്: Malabar Hatchet Chela . കേരളീയനായ എറിക്  ഗോഡ്വിൻ സിലാസ് എന്ന മത്സ്യശാസ്ത്രജ്ഞൻ 1958ൽ (Silas, 1958) ആനമലയിലെ അരുവികളിലാണ് ഈ മത്സ്യത്തെ ആദ്യമായി കണ്ടെത്തുന്നത്. ശരീരത്തിലെ തിളങ്ങുന്ന വരയെന്ന പ്രത്യേകതയുള്ളതിനാൽ ഫാസിയേറ്റ എന്ന് സ്പീഷ്യസ് നാമകരണവും ചെയ്തു. പരന്ന ശരീരവും വായ് മുകളിലേക്കുമാണ്. മീശരോമങ്ങൾ ഒന്നും തന്നെയില്ല. ചെതുമ്പലുകൾക്ക് സാമാന്യം നല്ല വലിപ്പമുണ്ട്. ശരാശരി നീളം 6 സെന്റിമീറ്ററാണ് 

## പരിപാലനസ്ഥിതി
തുണ്ഡവൽകൃതമായ പത്ത് ഇടങ്ങളിൽ നിന്നും അതും കേവലം 30 ചതുരശ്രകിലോമീറ്റർ പ്രദേശത്തു നിന്നും മാത്രമേ ഇവയെ കണ്ടെത്തിയിട്ടുള്ളൂ. പല കാരണങ്ങളാൽ വിസ്താരം ദിനേന കുറഞ്ഞുവരുന്ന ഈ പ്രദേശങ്ങൾ കടുത്ത പാരിസ്ഥിതികഭീഷണിയിലുമാണ്. അതിനാൽ ഈ മൽസ്യത്തിന്റെ നിലനിൽപ്പ് ഗുരുതരാവസ്ഥയിലാണ്. ഉയരംകുറഞ്ഞ പ്രദേശങ്ങളിലെ കല്ലുകളും ചരലുകളും കൂടിയ പുഴകളിൽ കണ്ടുവരുന്ന ഇവ ഒഴുക്കും ആഴവും കുറഞ്ഞ നദികളാണ് ഇഷ്ടപ്പെടുന്നത്. വളരെ കുറഞ്ഞ അളവിൽ അലങ്കാരമൽസ്യവ്യാപാരത്തിനും ഇവയെ പിടിക്കുന്നുണ്ട്. കൂടിയ അളവിലുള്ള മണൽവാരലും മലിനീകരണവും പുറത്തുനിന്നുമെത്തിയ മൽസ്യവർഗ്ഗങ്ങളും ശസ്ത്രീയമല്ലാത്ത മൽസ്യബന്ധനരീതികളും ഇവയുടെ നിലനിൽപ്പ് അപകടത്തിലാക്കുന്നുണ്ട്. .

## അവലംബം

*



വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
ഒളിമ്പിക് ഓർഡർ

അന്താരാഷ്ട്ര ഒളിംപിക് കമ്മറ്റി 1975 ൽ ഏർപ്പെടുത്തിയ പുരസ്ക്കാരമാണ് ഒളിമ്പിക് ഓർഡർ . ഒളിമ്പിക്സ് സര്ട്ടിഫിക്കറ്റ് എന്ന പുരസ്ക്കാരം പിൻവലിയ്ക്കപ്പെട്ടതിനു ശേഷമാണ് ഇത് നല്കപ്പെട്ടുതുടങ്ങിയത്.

ഒളിമ്പിക് ഓർഡർ നൽകപ്പെട്ട ഇന്ത്യാക്കാർ മൂൽ ചന്ദ് ചൗഹാൻ,
 ഇന്ദിരാ ഗാന്ധി,ജസ്ദേവ് സിങ് എന്നിവരാണ്.
## അവലംബം

വർഗ്ഗം:ഒളിമ്പിക്സ്‌ ചിഹ്നങ്ങൾ
വർഗ്ഗം:കായികപുരസ്കാരങ്ങൾ
നദിയ കൊമനേച്ചി

റുമാനിയൻ ജിംനാസ്റ്റും മോൺട്റിയൽ, മോസ്കോ ഒളിംപിക്സുകളിലെ ഈ ഇനത്തിലെ സ്വർണ്ണ മെഡൽ ജേതാവുമാണ്  നദിയാ കൊമനേച്ചി. 1980ൽ മോസ്കോവിൽ വച്ചു നടന്ന ഒളിമ്പിക്സിലും രണ്ടു സ്വർണം നേടുകയുണ്ടായി. അവരെ ലോകത്തിലെ ഏറ്റവും അറിയപ്പെടുന്ന ജിംനാസ്റ്റുകളിൽ  ഒന്നായി കണക്കാക്കുന്നു. ലോറെസ് ലോക സ്പോർട്സ് അക്കാദമി നൂറ്റാണ്ടിന്റെ കായികതാരങ്ങളിൽ ഒരാളായി 2000ൽ അവരെ തിരഞ്ഞെടുക്കുകയും ഉണ്ടായി. 1961 നവംബർ 12നു റുമാനിയയിലെ ഒനസ്തിഎന്ന സ്ഥലത്താണ് ഇവർ ജനിച്ചത്. ജിംനാസ്റ്റിക്സിലെ 'പത്തിൽ പത്ത്'(Perfect Ten) എന്ന അപൂർവ്വസ്കോറിനു ഉടമയായ ആദ്യത്തെ വനിതാ ജിംനാസ്റ്റുമാണ് നദിയ. 1976 ലെ മോൺട്റിയൽ, മോസ്കോ ഒളിംപിക്സുകളിലായി യഥാക്രമം  3,2 വീതം സ്വർണ്ണ മെഡലുകൾ നദിയ നേടുകയുണ്ടായി.
ബിലാ കരോലി,മാർത്താ കരോലി എന്നിവരായിരുന്നു ആദ്യകാലത്തെ പരിശീലകർ.

1983, 2004 വർഷങ്ങളിലായി ഒളിമ്പിക് ഓർഡർ രണ്ടുപ്രാവശ്യം  നൽകപ്പെട്ട ഏക വ്യക്തിയും,ഏറ്റവും  പ്രായം  കുറഞ്ഞ കായികതാരവുമാണ് നദിയ കൊമനേച്ചി.അതിപ്രശസ്ത ജിംനാസ്റ്റുകളുടെ പേരുകളിൽ നദിയയുടെ പേരും ഉൾപ്പെടുത്തപ്പെട്ടിട്ടുണ്ട്
## ആദ്യകാല ജീവിതം

ഝെയോർഝെയുടെയും സ്റ്റെഫാനിയ-അലെക്സാഡ്രിന കൊമനേച്ചിയുടെയും മകളായി ഒനെസ്റ്റിൽ ജനിച്ചു. അവരുടെ അമ്മ ഗർഭവതിയായിരിക്കെ കണ്ട ഒരു റഷ്യൻ സിനിമയുടെ നായികയുടെ പേരാണ് അവരെ നാദിയ എന്ന് വിളിക്കാൻ കാരണമായത്‌. അവരെക്കാളും നാല് വയസിനു ചെറുപ്പമായ അഡ്രിയൻ എന്നു പേരുള്ള ഒരു അനിയനും അവർക്കുണ്ട്

## അവലംബം

വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:ബി.ബി.സി. 100 സ്ത്രീകൾ
വർഗ്ഗം:1961-ൽ ജനിച്ചവർ
സ്വർണ്ണവാലൻ പരൽ

കേരളത്തിലെ നെല്പാടങ്ങളിലും കോൾ നിലങ്ങളിലും ചെറിയ അരുവികളിലുമെല്ലാം കണ്ടുവരുന്ന ഒരു പരൽമത്സ്യമാണ് **സ്വർണ്ണവാലൻ പരൽ**.. 1865 ൽ ഫ്രാൻസീസ് ഡേ കൊച്ചിയിലെ മത്സ്യങ്ങളെക്കുറിച്ച് എഴുതിയ ഗവേഷണ പ്രബന്ധത്തിലാണ് ഈ മത്സ്യത്തിന് ശാസ്ത്രനാമം കൊടുത്തിരിക്കുന്നത്. തടിച്ച് പരന്നിട്ടാണ് ശരീരം. മീശരോമങ്ങളില്ല. കറുപ്പുകലർന്ന പച്ചനിറമാണ് മുതുകിനു്. താരതമ്യേന വലിയ ചെതുമ്പലുകളാണ്. പാർശ്വ ചെതുമ്പലിൽ കൺമഷിയെ ഓർമിപ്പിക്കുന്ന തരത്തിൽ ചന്ദ്രാകൃതിയിൽ ഒരു പൊട്ടുണ്ട്. വാലിന്റെ മദ്ധ്യത്തിലായി വൃത്താകൃതിയിൽ വലിയൊരു പൊട്ടുണ്ട്. സ്വർണ്ണനിറമാണ് പൊട്ടിനു ചുറ്റും. ഭക്ഷണമെന്ന നിലയിൽ ഈ മത്സ്യത്തിനെ അപൂർവ്വമായേ ഉപയോഗിക്കാറുള്ളൂ. അലങ്കാരമത്സ്യമാണ്.

## അവലംബം


വർഗ്ഗം:ശുദ്ധജല മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:പരലുകൾ
വർഗ്ഗം:അലങ്കാരമത്സ്യങ്ങൾ
ഗോലക് നാഥ് കേസ്

ഭാരതത്തിന്റെ നീതിന്യായ, ഭരണഘടനാ ചരിത്രത്തിലെ സുപ്രസിദ്ധമായ കേസുകളിലൊന്നാണ് **ഗോലക് നാഥ് കേസ്**. (I.C. Golak Nath and Ors. Vs. State of Punjab and Anr). മൗലികാവകാശങ്ങളുടെ ഭരണഘടനാവ്യാഖ്യാനമാണ് ഈ കേസിന്റെ പ്രധാന കാതലായി  വർത്തിച്ചത്.1967ൽ ഇതു സംബന്ധിച്ച സുപ്രീംകോടതിവിധി പുറത്തുവന്നു.
## കേസിന്റെ സംക്ഷിപ്തചരിത്രം
1953 ലെ 'പഞ്ചാബ് സെക്യൂരിറ്റി ആൻഡ് ലാൻഡ് ടെന്യുർസ് ആക്റ്റിന്റെ ഭരണഘടനാസാധുതയെ ചോദ്യം  ചെയ്തുകൊണ്ട് 1965 ൽ ഹെൻട്രി ഗോലക് നാഥ് സമർപ്പിച്ച ഹർജിയിൽ, ഈ ആക്ട് നടപ്പാക്കുകവഴി, ഭരണഘടനയുടെ 19( എഫ്), (ജി), 14 എന്നീ അനുച്ഛേദങ്ങൾ ഉറപ്പുനൽകുന്ന മൌലികാവകാശങ്ങൾ ഹർജിക്കാരനു നിഷേധിക്കപ്പെട്ടു എന്നു ആരോപിച്ചിരുന്നു. ഹെൻട്രിയുടെ പിതാവ് ഗോലക് നാഥ് ചാറ്റർജി ബംഗാളിൽ നിന്നു പഞ്ചാബിലേയ്ക്കു കുടിയേറിയ ക്രിസ്ത്യൻ മിഷണറി ആയിരുന്നു. ഹർജിക്കാരന് പഞ്ചാബിലെ ജലന്ധറിൽ 500 ഏക്കറിൽപ്പരം  കൃഷിഭൂമിയുണ്ടായിരുന്നു. 1953 ലെ പഞ്ചാബ് സെക്യൂരിറ്റി ആൻഡ് ലാൻഡ് ടെന്യുർസ് ആക്റ്റിന്റെ പരിധിയിൽ പരമാവധി 30 ഏക്കർ കൃഷിഭൂമി മാത്രമാണ് ഒരു  വ്യക്തിയ്ക് കൈവശം  വയ്കാവുന്നത് എന്ന് നിഷ്കർഷിയ്ക്കപ്പെട്ടിരുന്നു. ബാക്കി ഭൂമിയെ മിച്ചഭൂമിയുടെ പരിധിയിൽപ്പെടുത്തുന്നതിനുള്ള വ്യവസ്ഥകൾ അടങ്ങുന്നതായിരുന്നു ഈ നിയമം. ഈ നിയമം ഇന്ത്യയുടെ ഭരണഘടനയുടെ ഒൻപതാം പട്ടികയിൽ ഉൾപ്പെടുത്തിക്കൊണ്ടുള്ള പതിനേഴാം  ഭരണഘടനാഭേദഗതിയും അസാധുവാണെന്നു   പ്രഖ്യാപിയ്ക്കണമെന്നും ഇവയോടൊപ്പം ഗോലക് നാഥ് നല്കിയ ഹർജിയിൽ ആവശ്യപ്പെട്ടിരുന്നു.

പ്രധാനമായും  രണ്ട് വിഷയങ്ങളാണ് കോടതിയുടെ പരിഗണനയ്ക്ക് പാത്രീഭവിച്ചത്.
#ഭരണഘടനാ ഭേദഗതികൾ അനുച്ഛേദം 13(2)പ്രകാരം  'നിയമം'  എന്നുള്ളതിന്റെ നിർവ്വചനത്തിൽ ഉൾപ്പെടുന്നുണ്ടോ എന്ന്?
#മൗലികാവകാശങ്ങൾ ഭേദഗതിയ്ക്കു വിധേയമാണോ അല്ലയോഎന്ന്?

പതിനൊന്നു ജഡ്ജിമാർ അടങ്ങിയ വിപുലമായ സുപ്രീംകോടതി ബഞ്ച്  വിശദമായ വാദമുഖങ്ങൾ പരിഗണിച്ചശേഷം  ഭരണഘടന III-ം ഭാഗത്തിലെ മൗലികാവകാശങ്ങൾ ഭേദഗതിയ്ക്കു വിധേയമല്ല എന്നു പ്രഖ്യാപിച്ചു.പിന്നീടുണ്ടായ കേശവാനന്ദഭാരതിക്കേസിൽ പാർലമെന്റിനു ഭരണഘടനയുടെ അടിസ്ഥാന സവിശേഷതകൾക്കു മാറ്റം  വരുത്തുവാൻ അധികാരമില്ല എന്നുള്ള നിർ ണ്ണായക വിധി പുറപ്പെടുവിയ്ക്കുക്കുകയുമുണ്ടായി.

## അവലംബം

വർഗ്ഗം:ഇന്ത്യൻ ഭരണഘടന
വർഗ്ഗം:ഇന്ത്യയിലെ സുപ്രീം കോടതി വിധികൾ
കെ.പി. വള്ളോൻ

കൊച്ചിരാജ്യത്തെ നിരവധി ദളിത് സമരങ്ങളുടെ മുന്നണിപ്പോരാളിയായിരുന്നു **കെ.പി. വള്ളോൻ** (2 ജനുവരി 1900 - 14 ഏപ്രിൽ 1940). 1931 ലെ കൊച്ചി നിയമസഭയിലേക്ക് അധഃകൃതവിഭാഗത്തിൽ നിന്ന് നാമനിർദ്ദേശം ചെയ്യപ്പെട്ടു. എം.എൽ.സി.യായതോടെ "വള്ളോനെമ്മൽസി' എന്ന് അറിയപ്പെട്ടിരുന്ന ഇദ്ദേഹം കൊച്ചി പുലയർ മഹാസഭയുടെ പ്രസിഡന്റ്, എം.എൽ.സി എന്നീ നിലകളിൽ സ്വസമുദായമുന്നേറ്റത്തിനുവേണ്ടി നിരവധി പ്രവർത്തനങ്ങൾ നടത്തി. 1931 മുതൽ 1940 വരെയുള്ള കാലഘട്ടത്തിൽ അഞ്ചേകാൽ കൊല്ലത്തോളം കൊച്ചി നിയമസഭാംഗമായിരുന്നു

## ജീവിതരേഖ
കൊച്ചിക്കായലിലെ മുളവുകാട് ദ്വീപിൽ കോലോട്ടു വീട്ടിൽ പിഴങ്ങന്റെയും മാലയുടെയും മകനായി ജനിച്ചു. കുട്ടിക്കാലത്തുതന്നെ കരിങ്കൽ പണിയിലേർപ്പെട്ടു. ശ്രീനാരായണ ഗുരുദേവന്റെആശയങ്ങളിൽ ആകൃഷ്ടനായ വള്ളോൻ, വിദ്യാഭ്യാസസമ്പാദനത്തിലൂടെ മാത്രമേ അധഃകൃതർക്ക് മൂന്നേറ്റമുണ്ടാകൂ എന്നറിഞ്ഞ് അത് യാഥാർത്ഥ്യമാക്കുന്നതിനുള്ള പ്രവർത്തനങ്ങളിൽ ഏർപ്പെട്ടു. വേട്ടുവർ, പറയർ, കുറവർ തൂടങ്ങിയ സമുദായങ്ങളുടെ സംഘടനകളെയും പുനരുജ്ജീവിപ്പിക്കുന്നതിനായി അദ്ദേഹം ശ്രമിച്ചു. 4-8-1931 മുതൽ 15-3-1935 വരെ മൂന്നര വർഷം സഭാംഗമായി. മൂന്നു വർഷത്തെ ഇടവേളയ്ക്കുശേഷം വീണ്ടും 14-7-1938 ൽ വീണ്ടും സഭാംഗമായി. സ്വസമുദായത്തിന്റെ ഉന്നമനത്തിനും അവകാശങ്ങൾക്കും വേണ്ടി വള്ളോൻ നിയമസഭയിൽ സജീവമായി പ്രവർത്തിച്ചു. നിരവധി ദളിത് വിഷയങ്ങൾ ആദ്ദേഹം സഭയുടെ ശ്രദ്ധയിൽ കൊണ്ടുവന്നു. 1938 ൽ എറണാകുളത്ത് ദളിത് വിദ്യാർത്ഥികൾക്കായുള്ള ഹോസ്റ്റൽ സ്ഥാപിച്ചു. അദ്ദേഹത്തിന്റെ പ്രസംഗം കരയിൽ നിരോധിക്കപ്പെട്ടപ്പോൾ വഞ്ചിയിൽ കയറി കായലിന്റെ നടുക്കുചെന്ന് പ്രസംഗിച്ചു.എന്നാൽ ഇത് കൊച്ചി കായൽ സമ്മേളനത്തിൽ ആയിരിക്കാൻ സാധ്യതയില്ല. കൊച്ചിയിൽ 1913 ൽ കായൽ സമ്മേളനം നടക്കുമ്പോൾ വള്ളോൻ കേവലം 13 വയസ്സ് മാത്രം ഉള്ള കൗമാരക്കാരൻ ആയിരുന്നു. എങ്കിലും സമ്മേളനത്തിൽ വള്ളോൻ സജീവ സാന്നിധ്യം ആയിരുന്നു. കൃഷ്ണാദി ആശാന് കീഴിൽ ആ ചെറുപ്പക്കാരൻ സമ്മേളനത്തിന് വേണ്ടി അധ്വാനിച്ചു പ്രവർത്തിച്ചു.1936 ൽ എറണാകുളത്ത് നിന്ന് *അധഃകൃതൻ* മാസിക തുടങ്ങി. അതേവർഷം *ഹരിജൻ* എന്ന മറ്റൊരു മാസികയും വള്ളോന്റെ പത്രാധിപത്യത്തിൽ പുറത്തിറങ്ങി. ഉറച്ച യുക്തിവാദിയും നിരീശ്വരവാദിയുമായിരുന്ന അദ്ദേഹം അന്ധവിശ്വാസങ്ങൾക്കും അനാചാരങ്ങൾക്കുമെതിരെ പോരാടി. 1935 ൽ ബുദ്ധമതം സ്വീകരിച്ചു. 1940 ൽ മാള ഗ്രാമത്തിൽ വസൂരി ബാധിതരുടെയിടയിൽ പ്രവർത്തിക്കവേ വസൂരി പിടിപെട്ട് അദ്ദേഹം മരിച്ചു. വള്ളോൻ എം. എൽ. സി. യുടെ മകളുടെ നാമം കുഞ്ഞിക്കാവ് എന്നും ഇളയ മകന്റെ പേര് രാജൻ എന്നും ആയിരുന്നു. ഏറ്റവും മുതിർന്ന മകൻ കെ വി കുമാരൻ അഡ്വക്കേറ്റ് ആയിരുന്നു.

## അവലംബം


വർഗ്ഗം:1894-ൽ ജനിച്ചവർ
വർഗ്ഗം: 1940-ൽ മരിച്ചവർ
വർഗ്ഗം:ജനുവരി 2-ന് ജനിച്ചവർ
വർഗ്ഗം:ഏപ്രിൽ 14-ന് മരിച്ചവർ

വർഗ്ഗം:കേരളത്തിലെ സാമൂഹ്യ നവോത്ഥാന നായകർ
കണ്മഷി

കണ്ണെഴുതാനുപയോഗിക്കുന്ന കറുത്ത നിറത്തിലുള്ള മഷിയെയാണ് **കണ്മഷി** എന്ന് വിളിയ്ക്കുന്നത്. സൗന്ദര്യവർദ്ധവിനായി  ആൺ-പെൺ ഭേദമില്ലാതെ എല്ലാവരും കണ്ണെഴുതാൻ ഇതുപയോഗിക്കുന്നു. മഷിയെഴുതിയ മിഴികളെക്കുറിച്ച് കുറേയധികം കാവിഭാവനകളുണ്ടായിട്ടുണ്ട്. കുട്ടികൾ ജനിച്ച് ഇരുപത്തെട്ടാം ദിവസം മുതൽ ആചാരത്തിന്റെ ഭാഗമായി ജനങ്ങൾ കണ്മഷി ഉപയോഗിക്കാറുണ്ട്. കണ്ണെഴുതുന്നത് പൂപ്പൽ, അണുബാധ തുടങ്ങിയ തുടങ്ങിയ രോഗങ്ങളെ പ്രതിരോധിയ്ക്കാൻ സഹായിക്കുന്നു. ഇന്ന് പരമ്പാരഗതായി ഉണ്ടാക്കിയെടുക്കുന്ന കൺമഷിക്കുപകരം വിപണിയിലുള്ള രാസവസ്തുക്കൾ ചേർന്ന കൺമഷിയും ഐലൈനറുമെല്ലാം ഉപയോഗിക്കുന്നത് കണ്ണിന്റെ ആരോഗ്യത്തിന് തന്നെ ഭീഷണിയായിക്കൊണ്ടിരിക്കുകയാണ്. 

## നിർമ്മാണം
കണ്മഷി പലരീതിയിലുണ്ടാക്കാം. 
# പൂവാംകുരുന്നില അരച്ച് പിഴിഞ്ഞെടുത്ത നീരിൽ നേരിയ വെള്ളത്തുണി മുക്കിയുണക്കിയെടുക്കുക. ഉണങ്ങിയ തുണി നല്ലെണ്ണയിൽ മുക്കി കത്തിച്ച് പൊങ്ങുന്ന പുക വൃത്തിയുള്ള ഒരു ഓട്ടുപാത്രത്തിന്റെ ചുവട്ടിൽ കാണിച്ച് കിട്ടുന്ന കരി ഒരു ഡപ്പിയിൽ സൂക്ഷിക്കുന്ന കൺമഷിയാണ് സാധാരണ പരമ്പരാഗതമായി ഉണ്ടാക്കുന്ന രീതി.
# കയ്യോന്നി, പൂവാംകുരുന്നില എന്നിവയുടെ അരച്ച് നീര് തുല്യമായി തുണിയിൽ മുക്കിയെടുത്ത് ആവണക്കെണ്ണയിലോ നല്ലെണ്ണയിലോ കത്തിച്ച് കിട്ടുന്ന കരി നെയ്യിലോ വെളിച്ചെണ്ണയിലോ ചാലിച്ചെടുത്തും കണ്മഷിയുണ്ടാക്കാം.
# സുറുമ നന്നായി പൊടിച്ച് ചെറുനാരങ്ങാനീരിൽ ചേർത്ത് ദിവസം മുഴുവൻ വെയിൽ കൊള്ളിക്കുക. ഇത് പൊടിച്ചെടുത്ത് കണ്മഷിയായി ഉപയോഗിക്കാം.

## അവലംബം
*കേരള ഇന്നവേഷൻ ഫൗണ്ടേഷൻ - നാട്ടറിവുകളുടെ ശേഖരം


വർഗ്ഗം:സൗന്ദര്യവർദ്ധക വസ്തുക്കൾ
വർഗ്ഗം:നാട്ടറിവ്
1900

ഗ്രിഗോറിയൻ കാലഗണനാരീതി  പ്രകാരമുള്ള, പത്തൊമ്പതാം നൂറ്റാണ്ടിലെ അവസാനവർഷമായിരുന്നു **1900**.

## സംഭവങ്ങൾ
*

## ജനനങ്ങൾ
*

## മരണങ്ങൾ
ബിർസ മുണ്ട
*

## നോബൽ സമ്മാന ജേതാക്കൾ
* വൈദ്യശാസ്ത്രം :
* ഭൌതികശാസ്ത്രം :
* രസതന്ത്രം : 
* സാഹിത്യം :
* സമാധാനം :

## 1900 ജനുവരി-ഫെബ്രുവരിയിലെ ദിവസങ്ങൾ
1900 ഒരു അധിവർഷമായിരുന്നില്ല. ഫെബ്രുവരിയിൽ യഥാർത്ഥത്തിൽ 28 ദിവസമാണ് ഉണ്ടായിരുന്നത്. എന്നാൽ ലോട്ടസ് 123 എന്ന സ്പ്രെഡ്ഷീറ്റിൽ 1900 ഒരു അധിവർഷമായാണ് കണക്കിലെടുത്തിരുന്നത്. പിന്നീട് ലോട്ടസ് 123-യോട് ഇണക്കം പുലർത്തുവാൻ മൈക്രോസോഫ്റ്റ് എക്സൽ തുടങ്ങിയ സ്പ്രെഡ്ഷീറ്റുകളും ഇതേ രീതി പിന്തുടർന്നു. ഇതനുസരിച്ച് എക്സലിൽ യുഗാദിയായ 1900 ജനുവരി 1 മുതൽ ഫെബ്രുവരി 29 വരെയുള്ള ദിവസങ്ങൾക്ക്  യഥാർത്ഥ തീയതികളേക്കാൾ ഒന്നു കൂടുതലാണ്. (അതായത് എക്സലിൽ 1900 ജനുവരി 1 എന്നത് യഥാർത്ഥത്തിലുള്ള ഗ്രിഗോറിയൻ 1899 ഡിസംബർ 31നെ (ഞായറാഴ്ച്ച) ആണ് പ്രതിനിധീകരിക്കുന്നത്. 1900 മാർച്ച് 1 (വ്യാഴാഴ്ച്ച) മുതൽ യഥാർത്ഥഗ്രിഗോറിയൻ കലണ്ടറും എക്സലും ഒത്തുപോകുന്നു.

## അവലംബം

വർഗ്ഗം:1900
വർഗ്ഗം:വർഷങ്ങൾ
ക്രിയാറ്റിനിൻ

മാംസ പേശികളിൽ     ഉപാപചയത്തിൻറെ ഭാഗമായി ഉത്പാദിപ്പിക്കപ്പെടുന്ന രാസസംയുക്തമാണ്  ക്രിയാറ്റിനിൻ അഥവാ ക്രിയേറ്റിനിൻ .      ഉപയോഗശൂന്യമായ ഈ വിസർജ്യപദാർഥത്തെ  വൃക്കകളാണ് രക്തത്തിൽനിന്ന് അരിച്ചെടുത്ത്   ശരീരത്തിൽനിന്ന് പുറന്തള്ളുന്നത്.   അതുകൊണ്ടുതന്നെ വൃക്കകളുടെ പ്രവർത്തനശേഷിയുടേയും ആരോഗ്യത്തിൻറേയും  സൂചികയാണ്  രക്തത്തിലും മൂത്രത്തിലും ഉള്ള  ക്രിയാറ്റിനിൻറെ അളവ്,,.     വൃക്കകൾക്ക്   രക്തത്തിലെ ക്രിയാറ്റിനിനെ നീക്കംചെയ്യാനുള്ള കഴിവ് കുറഞ്ഞാൽ രക്തത്തിലെ ക്രിയാറ്റിനിൻ ലെവൽ ഉയരും .  ഓരോദിവസവും 1 - 2 % വരെ മാംസപേശിയിലുള്ള ക്രിയാറ്റിൻ,  ക്രിയാറ്റിനിനായി പരിവർത്തനം ചെയ്യപ്പെടുന്നു.   പുരുഷന്മാർക്ക് സ്ത്രീകളേക്കാൾ   പേശീഭാരം (muscle mass)  ഉള്ളതിനാൽ  സ്വാഭാവികമായും  രക്തത്തിലെ ക്രിയാറ്റിനിന്റെ ലെവൽ സ്ത്രീകളേക്കാൾ പുരുഷന്മാരിൽ  കൂടുതലായിരിക്കും. 

## ക്രിയാറ്റിനിൻ-  രസതന്ത്രവും ജൈവരസതന്ത്രവും
ക്രിയാറ്റിനിൻറെ രാസസൂത്രം C4H7N3O  എന്നും ശാസ്ത്രീയ നാമം  2-അമൈനോ- 1-മീഥൈൽ- 5എച് -ഇമിഡസോൾ-4-ഓൺ,  (2-amino-1-methyl-5h-imidazol-4-one) എന്നുമാണ്.   ക്രിയാറ്റിനിൻ ഉത്പാദിപ്പിക്കപ്പെടുന്നത്   പേശീപ്രവർത്തനങ്ങൾക്കാവശ്യമായ ഊർജം ലഭ്യമാകുന്നത്    ക്രിയാറ്റിൻ ഫോസഫേറ്റ്  (അഥവാ ഫോസഫോക്രിയാറ്റിൻ) തന്മാത്രയുടെ വിഘടനത്തിലൂടെയാണ്.  ക്രിയാറ്റിനിൽ  നിന്ന്  ക്രിയാറ്റിൻ ഫോസഫേറ്റും അതു വിഘടിച്ച്  ക്രിയാറ്റിനിനും ഉണ്ടാകുന്നു.   

C4H9N3O2-> C4H8N3O2.H2PO3 ->C4H7N3O

ക്രിയാറ്റിൻ ------->    ക്രിയാറ്റിൻ ഫോസഫേറ്റ്  --------> ക്രിയാറ്റിനിൻ

### ക്രിയാറ്റിനിൻ അളക്കുന്ന വിധം
ഇടത്ത്‌|ലഘുചിത്രം|യാഫ് റിയാക്ഷൻ - ക്രിയാറ്റിനിൻറെ  അളവ് നിർണയിക്കുന്നതിന് ഉപയോഗിക്കുന്ന  രാസപ്രക്രിയ
പിക്രിക് ആസിഡിൻറെ ക്ഷാരലായനിയിൽ ക്രിയാറ്റിനിൻ  കലരുന്പോൾ       ഓറഞ്ചു കലർന്ന കടും ചുവപ്പു നിറമുള്ള  യാനോവ്സ്കി സംയുക്തം  രൂപപ്പെടുന്നു.  1886- ൽ മാക്സ് യാഫ്   കണ്ടു പിടിച്ച  യാഫ് റിയാക്ഷൻ  എന്നറിയപ്പെടുന്ന  ഈ  രാസപ്രക്രിയ  ആസ്പദമാക്കിയാണ്   ക്രിയാറ്റിനിൻറെ അളവ്   നിർണയിക്കപ്പെടുന്നത്.    ഈ രീതിയുടെ  പോരായ്മകൾ നികത്താൻ ഏറെ ഭേദഗതികൾ ഉൾക്കൊള്ളിച്ചിട്ടുണ്ട്.  കൂടാതെ പുതിയ രീതികളും നിലവിലുണ്ട്.

## വൃക്കകളുടെ ആരോഗ്യനില
പേശികളിലും മസ്തിഷ്കത്തിലും ഉപാപചയത്തിൻറെ ഭാഗമായി  ഉത്പാദിപ്പിക്കപ്പെടുന്ന ക്രിയാറ്റിനിൻ  രക്തത്തിൽ കലർന്ന്  വൃക്കകളിലെത്തുന്നു.  രക്തത്തിൽനിന്ന് മാലിന്യങ്ങളെ അരിച്ചുമാറ്റുന്ന പ്രക്രിയ (ഗ്ലോമറുലാർ ഫിൽട്രേഷൻ)  വൃക്കകളിൽ നടക്കുന്നു. വിസർജ്യവസ്തുവായ ക്രിയാറ്റിനിൻ മൂത്രത്തിലൂടെ പുറന്തള്ളപ്പെടുന്നു. 

### ക്രിയാറ്റിനിൻ സൂചിക
സാധാരണ നിലയിൽ  രക്തത്തിലെ ക്രിയാറ്റിനിൻറെ  ശരാശരി അളവ്   പുരുഷന്മാരിൽ   0.6 മുതൽ 1.2 mg / dL, വരേയും  സ്ത്രീകളിൽ  0.5 മുതൽ 1.1 mg / dL  വരേയുമാണ്.  പ്രായത്തിനും ശരീരഭാരത്തിനുമനുസരിച്ച് ചെറിയതോതിൽ ഏറ്റക്കുറച്ചിലുകളുണ്ടാകാം,,. 

### ക്രിയാറ്റിനിൻ ക്ലിയറൻസ് ടെസ്റ്റ്
ക്രിയാറ്റിനിൻ അരിച്ചെടുക്കാനുള്ള വൃക്കകളുടെ കാര്യക്ഷമതയെ സൂചിപ്പിക്കുന്നതാണ് ക്രിയാറ്റിനിൻ ക്ലിയറൻസ് ടെസ്റ്റ്. വൃക്കകൾക്ക് ഒരു മിനിട്ടിൽ എത്ര മില്ലിലിറ്റർ രക്തത്തെ ക്രിയാറ്റിനിൻ മുക്തമാക്കാൻ കഴിയുമെന്ന് ഈ ടെസ്റ്റ് ഗണിച്ചെടുക്കുന്നു. ആരോഗ്യവതികളായ സ്ത്രീകളിൽ ഇത് ശരാശരി മിനിട്ടിൽ 95 മില്ലിലിറ്ററും പുരുഷന്മാർക്ക് മിനിട്ടിൽ 120 മില്ലിലിറ്ററും ആണ്.

### ക്രിയാറ്റിനിൻ അളവ് കൂടാനുള്ള കാരണങ്ങൾ
സാധാരണയായി പ്രായമാകുമ്പോൾ ശരീരത്തിലെ അവയവങ്ങളുടെ പ്രവർത്തന ക്ഷമത കുറയുക പതിവാണ് . അത്തരത്തിലൊരു  ശേഷികുറവ് വൃക്കകൾക്കും സംഭവിക്കുന്നു,.ചില പ്രത്യേക രോഗങ്ങൾ , മരുന്നുകളുടെ ഉപയോഗം , ഭക്ഷണത്തിലെ കൃത്രിമ ചേരുവകൾ , ചൂടുകൂടിയ സാഹചര്യങ്ങൾ എന്നിവ വൃക്കകളുടെ പ്രവർത്തനശേഷിയെ  തകരാറിലാക്കും.  

## അവലംബം

വർഗ്ഗം:നെഫ്രോളജി
വർഗ്ഗം:ഉപാപചയം
ഇൻഫർമേഷൻ സൂപ്പർ ഹൈവേ

ആഗോള കമ്പ്യൂട്ടർ നെറ്റ് വർക്കുകൾ വ്യക്തികളെയും സംഘടനകളെയും കൂട്ടിയോജിപ്പിക്കുന്നതിൽ  ഏറെ സഹായിക്കുന്നുണ്ട്. എഴുത്തുകൾ, ഗ്രാഫിക്സ്, ശബ്ദം, ചിത്രം എന്നിവ അതിവേഗത്തിൽ കൈമാറാനുള്ള വിപുലായി വരുന്നു. ഈ സന്ദർഭത്തിലാണ്  അതി വേഗ ഇന്റർനെറ്റിനെ **ഇൻഫർമേഷൻ സൂപ്പർ ഹൈവേ** എന്ന് അമേരിക്കയുടെ  മുൻ വൈസ് പ്രസിഡന്റും 2000 ലെ പ്രസിഡൻഷ്യൽ തിരഞ്ഞെടുപ്പിൽ ഡെമോക്രാറ്റിക് പക്ഷ സ്ഥാനാർത്ഥിയുമായിരുന്ന അൽഗോർ വിളിച്ചത്. 
## അവലംബം


വർഗ്ഗം:ഇന്റർനെറ്റ്
മത്തി ചീല

കേരളത്തിലെ വിവിധഭാഗങ്ങളിൽ കണ്ടുവരുന്ന ആകർഷകമായ നിറമുള്ള ഒരു ശുദ്ധജല മത്സ്യമാണ് **മത്തി ചീല** (Indian glass barb). . ഫ്രാൻസിസ് ഹാമിൽട്ടൺ, 1822 ൽ ഗംഗയിലെ മത്സ്യങ്ങളെക്കുറിച്ചുള്ള പഠനങ്ങളിലാണ് ഇവയെ കണ്ടെത്തി ശാസ്ത്രീയമായി വർഗ്ഗീകരിക്കുന്നത്. വടക്കൻ ബംഗാളിലെ കുളങ്ങളിൽ ഇവയെ ധാരാളമായി കണ്ടുവരുന്നു. കേരളത്തിലെ കബനി, പുഴയ്ക്കൽ എന്നീ നദികളിൽ ഇവയെ രേഖപ്പെടുത്തിയിട്ടുണ്ട്. ശരീരം വീതിയുള്ളതും പരന്നതുമാണ്.  ചെറിയതും കൂർത്തതുമായ തലയും മീശരോമങ്ങളില്ലാത്ത മുഖവുമാണ്. ചെതുമ്പലുകൾക്ക് സാമാന്യം വലിപ്പമുണ്ട്. ഒരു മത്സ്യത്തിന്റെ പരമാവധി നീളം 17 സെന്റിമീറ്റർ.

## അവലംബം
* Laubuca laubuca  (Hamilton, 1822)	


വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
അഗ്നിപരീക്ഷ (ചലച്ചിത്രം)

ദീപക് കമ്പൈൻസിന്റെ ബാനറിൽ മുഹമ്മദ് അസീം നിർമ്മിച്ച് എം. കൃഷ്ണൻ നായർ സംവിധാനം ചെയ്ത് 1968 ൽ പുറത്തിറങ്ങിയ മലയാളചിത്രമാണ് **അഗ്നിപരീക്ഷ**. രബീന്ദ്രനാഥ് ടാഗോർ എഴുതിയ **റെക്ക്** എന്ന ബംഗാളി നോവലിനെ അടിസ്ഥാനമാക്കി തോപ്പിൽ ഭാസി തിരക്കഥയും സംഭാഷണവും രചിച്ച ഈ ചിത്രത്തിൽ പ്രേം നസീർ, സത്യൻ, ഉമ്മർ, ജി. കെ. പിള്ള, ടി.എസ്. മുത്തയ്യ, അടൂർ ഭാസി, ശാരദ, ഷീല തുടങ്ങിയവരാണ് പ്രധാന വേഷങ്ങളിൽ അഭിനയിച്ചത്.  വയലാറിന്റെ വരികൾക്ക് ദേവരാജൻ ഈണമിട്ടു. യേശുദാസും പി. സുശീലയും ബി. വസന്തയുമാണ് ഗാനങ്ങൾ ആലപിച്ചത്. 
## പുറത്തേക്കുള്ള കണ്ണി
 ഈ ചിത്രത്തിലെ ഗാനരംഗം

## അവലംബം

## ചലച്ചിത്രംകാണാൻ
* അഗ്നിപരീക്ഷ (1968)''

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
[വർഗ്ഗം:[വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
]]
നോർമൻ ഫിങ്കൽസ്റ്റീൻ

**നോർമൻ ഫിങ്കൽസ്റ്റീൻ**. (**Norman Gary Finkelstein**). അമേരിക്കയിലെ പ്രമുഖ രാഷ്ട്രീയ വിചക്ഷണൻ. മനുഷ്യാവകാശ പ്രവർത്തകൻ. ഗ്രന്ഥകാരൻ. അമേരിക്കൻ വിദേശനയത്തിന്റെ വിമർശനാത്മക നിരൂപകൻ എന്ന നിലയിൽ ലോക ശ്രദ്ധേയത നേടിയ ബുദ്ധിജീവി. ഇസ്രായേൽ ഫലസ്‌തീൻ സംഘർഷങ്ങളെയും ഹേളോകാസ്‌റ്റിനെയും കുറിച്ച്‌ ധാരാളം ഗ്രന്ഥങ്ങൾ രചിച്ചിട്ടുണ്ട്‌ 
## അവലംബം

വർഗ്ഗം:ജൂത സോഷ്യലിസ്റ്റുകൾ
പുള്ളിച്ചീലൻ

കേരത്തിലെ ജലാശയങ്ങളിൽ കണ്ടുവരുന്ന ആകർഷകമായ രൂപമുള്ള ഒരു മത്സ്യമാണ് **പുള്ളിച്ചീലൻ** (Dadio). . കേരളത്തിൽ ചാലക്കുടിപ്പുഴയിലും കുമരകത്തുമാണ് ഈ മത്സ്യം സ്വാഭാവികാവസ്ഥയിൽ കണ്ടുവരുന്നത്. എ.ജി.കെ മേനോൻ എന്ന മത്സ്യശാസ്ത്രജ്ഞൻ, 1952ൽ കൊച്ചിയിൽ നിന്ന് ഈ മത്സ്യത്തെ കണ്ടെത്തിയപ്പോഴാണ് ശാസ്ത്രനാമം നൽകിയത് (Menon, 1952). നീണ്ട ശരീരവും ഉരുണ്ട മുൻഭാഗവുമാണ് ശരീരത്തിന്. ചെതുമ്പലുകൾ തീരെ ചെറുതും പാർശ്വരേഖകൾ ഇല്ലാത്ത പ്രകൃതവുമാണ്. വലിപ്പമുള്ള കണ്ണുകളോടുകൂടിയ മത്സ്യമാണ് പുള്ളിച്ചീലൻ. ശരീരം സുതാര്യമാണ്. ശരാശരി വലിപ്പം 3 സെന്റിമീറ്ററാണ്.

## അവലംബം
*

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
ഹരിഹരൻപിള്ള ഹാപ്പിയാണ്

വിശ്വനാഥൻ വടുതലയുടെ സംവിധാനത്തിൽ 2003 നവംബറിൽ തിയേറ്ററുകളിൽ എത്തിയ ഒരു മലയാളചലച്ചിത്രമാണ് **ഹരിഹരൻ പിള്ള ഹാപ്പിയാണ്**. മോഹൻലാൽ, ജ്യോതിർമയി, കൊച്ചിൻ ഹനീഫ, ജഗതി ശ്രീകുമാർ തുടങ്ങിയവർ മുഖ്യവേഷങ്ങളിൽ അഭിനയിച്ച ഈ ചിത്രം നിർമിച്ചത് ജോണി സാഗരികയാണ്. പ്രമുഖ പിയാനോ വിദഗ്ദ്ധനായ സ്റ്റീഫൻ ദേവസ്സി ആദ്യമായി സംഗീതസംവിധാനം നിർവഹിച്ച ചിത്രം കൂടിയാണ് ഇത്.

## അഭിനേതാക്കൾ
*മോഹൻലാൽ ...  ഹരിഹരൻ
*ജ്യോതിർമയി ...  കാവ്യ
*കൊച്ചിൻ ഹനീഫ ...  വേലപ്പൻ
*ജഗതി ശ്രീകുമാർ ...  വാസു
*സി.ഐ. പോൾ ...  സത്യപാലൻ
*വിജയരാഘവൻ ...  ദിലീപ് കുമാർ
*കവിയൂർ പൊന്നമ്മ ...  പദ്മാവതിയമ്മ
*സലീം കുമാർ ...  സുന്ദരൻ
*സിദ്ദിഖ് (നടൻ)
*ജഗദീഷ് ...  എസ്.ഐ. വിനോദ്കുമാർ
*പൊന്നമ്മ ബാബു ...  രമണി
*ടി.പി. മാധവൻ ...  റൊസാരിയോ
*അമ്പിളി ദേവി ...  ലത
*നിഖിൽ ...  സേതു
*സാലു ...  അബു
*മച്ചാൻ വർഗീസ്
*പ്രിയങ്ക ...  മൈഥിലി

## പുറത്തേക്കുള്ള കണ്ണികൾ
* 
* http://popcorn.oneindia.in/title/5036/hariharan-pillai-happy-aanu.html 

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വി.പി. നായർ

കൊല്ലത്തെ പ്രമുഖ കമ്യൂണിസ്റ്റ് പാർട്ടി നേതാവും ലോക്‌സഭാംഗവും എഴുത്തുകാരനുമായിരുന്നു **വി.പി. നായർ** എന്നറിയപ്പെട്ട വേലുപ്പിള്ള പരമേശ്വരൻ നായർ. കൊല്ലം ജില്ലയിലെ ശാസ്താംകോട്ട സ്വദേശിയായിരുന്നു. 1952ൽ കമ്മ്യൂണിസ്റ്റ് പിന്തുണയുള്ള സ്വതന്ത്രനായി ചിറയിൻകീഴ് നിന്നും  1957ൽ കൊല്ലത്തു നിന്നു കമ്മ്യൂണിസ്റ്റ് പാർട്ടി സ്ഥാനാർത്ഥിയായും ലോക്‌സഭാംഗമായി തെരഞ്ഞെടുക്കപ്പെട്ടു. 1957ൽ നിലവിലെ എം..പിയായിരുന്ന എൻ ശ്രീകണ്ഠൻ നായരെയാണ്  തോല്പ്പിച്ചത്. കേരളശബ്ദം വാരിക കൊല്ലത്തു നിന്നും പ്രസിദ്ധീകരണമാരംഭിച്ചത് ഇദ്ദേഹത്തിന്റെ നേതൃത്വത്തിലായിരുന്നു.  പിതാവ് ടി കെ വേലുപ്പിള്ള.
## അവലംബം


വർഗ്ഗം:ഒന്നാം ലോക്‌സഭയിലെ അംഗങ്ങൾ
വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:അഭിഭാഷകർ
കെ.ജി. സേതുനാഥ്

മലയാളത്തിലെ പ്രസിദ്ധനായ ഒരു സാഹിത്യകാരനും ചലച്ചിത്രതിരക്കഥാകൃത്തുമായിരുന്നു **കെ.ജി. സേതുനാഥ്**.

## ജീവിതരേഖ
1924 ജൂലൈ 31-ന് തിരുവനന്തപുരത്തുള്ള വിളപ്പിൽ എന്ന സ്ഥലത്ത് ജനിച്ചു.  പിതാവ് എൻ. ഗോവിന്ദനാചാരി, അമ്മ അമ്മാളു അമ്മ. പിതാവിന് ട്രാവൻകൂർ രെസിടെൻസിയിൽ ജോലി ആയിരുന്നു. പ്രൈമറി വിദ്യാഭ്യാസം പൂർത്തീകരിച്ചശേഷം കവിയായി സാഹിത്യ സേവനം ആരംഭിച്ചു.  കഥ, നാടകം, നോവൽ എന്നീ ശാഖകളിൽ പിൽക്കാലത്ത് സ്വന്തം വ്യക്തിമുദ്ര പതിപ്പിച്ചിട്ടുണ്ട്. ഇദ്ദേഹത്തിനു  ആകാശവാണിയിൽ ആയിരുന്നു ജോലി  *താലപ്പൊലി*, *നല്ലലോകം* തുടങ്ങി ഏഴിൽപരം ബാലസാഹിത്യ ഗ്രന്ഥങ്ങൾ രചിച്ചിട്ടുണ്ട്. *താലപ്പൊലി*, *നല്ലലോകം*എന്നി പുസ്തകങ്ങൾക്ക് കേന്ദ്ര സാഹിത്യ  അക്കാദമിയുടെ ബാല സാഹിത്യത്തിനുള്ള സമ്മാനങ്ങൾ ലഭിച്ചിട്ടുണ്ട്.
നാല്പതു നോവലുകളും രണ്ടായിരതിലതികം റേഡിയോ നാടകങ്ങളും അഞ്ഞൂറിലധികം ചെറുകഥകളും രചിച്ചിട്ടുണ്ട്. 1989 ഓഗസ്റ്റ് 21-ന് 65-ആം വയസ്സിൽ അദ്ദേഹം അന്തരിച്ചു. ജലജയാണ് ഭാര്യ. മൂന്ന് മക്കളുണ്ട്.

## ചലച്ചിത്ര ലോകത്തേക്ക്
അദ്ദേഹത്തിന്റെ ചലച്ചിത്രമാക്കിയ ആദ്യത്തെ കഥ തോമസ് പിക്ചേഴ്സ് നിർമിച്ച കുടുംബിനിയാണ്.  മറ്റുചിത്രങ്ങൾ താഴെ പറയുന്നു. 
*കാത്തിരുന്ന നിക്കാഹ് - 1964
*ഉദ്യോഗസ്ഥ - 1967
*കദീജ - 
*മിടുമിടുക്കി - 1968
*വീട്ടുമൃഗം - 1969
*പുത്തൻവീട് ‌- 1971
*മനുഷ്യ പുത്രൻ - 1973
*ശുക്രദശ - 1977
*പുഴയോരത്തൊരു പൂജാരി - 1987 

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:1988-ൽ മരിച്ചവർ
വർഗ്ഗം:ജൂലൈ 31-ന് ജനിച്ചവർ
വർഗ്ഗം:നവംബർ 2-ന് മരിച്ചവർ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാള ബാലസാഹിത്യകാരന്മാർ
ആർ. കൃഷ്ണസ്വാമി റെഡ്യാർ

കൊല്ലം കേന്ദ്രീകരിച്ച് പ്രവർത്തിച്ചിരുന്ന വ്യവസായിയും പ്രസാധകനും ചലച്ചിത്ര നിർമാതാവുമായിരുന്നു  **ആർ. കൃഷ്ണസ്വാമി റെഡ്യാർ**(1923 - 1982) . 1923ൽ കന്യാകുമാരിയിൽ ജനിച്ച ഇദ്ദേഹം തന്റെ ഇരുപത്തൊന്നാം വയസ്സിലാണ് കൊല്ലത്തെത്തി വസ്ത്രവ്യാപാരരംഗത്ത് പ്രവേശിക്കുന്നത്. 1964ൽ വി.പി. നായരിൽ നിന്നും കേരളശബ്ദം വാരിക ഏറ്റെടുത്തു. പിന്നീട് 1965ൽ കുങ്കുമം വാരികയും 1972ൽ നാന സിനിമാവാരികയും ആരംഭിച്ചു. കുമാരി, മുത്തുച്ചിപ്പി തുടങ്ങിയ നിരവധി ആഴ്ചപ്പതിപ്പുകളും മുത്തശ്ശി എന്ന ബാല പ്രസിദ്ധീകരണവും നടത്തി. നാഗകൃഷ്ണ പബ്ലിക്കേഷൻസ് എന്ന പേരിൽ ഒരു പുസ്തക പ്രസിദ്ധീകരണശാലയും നടത്തിയിരുന്നു. 1982ൽ അന്തരിച്ചു.

മകൾ വിമലാ രാജകൃഷ്ണന്റെ പത്രാധിപത്യത്തിൽ നാന, കുങ്കുമം, കേരളശബ്ദം, മഹിളാരത്നം, ജ്യോതിഷരത്‌നം, എന്നീ പ്രസിദ്ധീകരണങ്ങൾ ഇപ്പോൾ പുറത്തിറങ്ങുന്നുണ്ട്.
## നിർമ്മിച്ച ചിത്രങ്ങൾ
*രാധ എന്ന പെൺകുട്ടി (സംവിധാനം : ബാലചന്ദ്രമേനോൻ - 1979)
*നട്ടുച്ചയ്ക്കിരുട്ട് (സംവിധാനം : രവിഗുപ്തൻ - 1980)
*കലിക (സംവിധാനം : ബാലചന്ദ്രമേനോൻ - 1980)
*താളം മനസ്സിന്റെ താളം (സംവിധാനം : ബാലചന്ദ്രമേനോൻ - 1981)
*ബലൂൺ (സംവിധാനം : രവിഗുപ്തൻ - 1982)
## അവലംബം


വർഗ്ഗം:ചലച്ചിത്ര നിർമ്മാതാക്കൾ
വർഗ്ഗം:കേരളത്തിലെ വ്യവസായികൾ